c: text/html

text:
Wednesday, July 3, 2013
K.I.O A Machyoi Hpung Rap Daw Ni Myitkyina De Sa Du
(Kachinnet)
2013 July (2) ya hkying (2:00)pm aten hta Du Kaba Gawlu La Awng woi awn ai K.I.O a Machyoi Hpung Rap Daw (Technical Advisory Team) ni marai (12) gaw Laiza kaw nna Myitkyina de rawt sai lam chye lu ai.
May 28 kaw nna 30 ya shani du hkra myithkrum bawngban da ai hte maren Technical Team hpe Myitkyina kaw hpaw sa wa lu na matu sa du ai re lam chye lu ai.
Machyoi Hpung Rap Daw ni hpe PCG kaw nna Nam San Yang mare hta sa tau la ai lam, Myitkyina de hkying (5:00)pm aten daram hta angwi apyaw du sai lam hpe chye lu ai.
Labels: ကခ်င္ဘာသာ, ကခ်င္ျပည္နယ္သတင္း
Subscribe to: Post Comments (Atom)

robotstxt: allowed

filter: keep


text:
27 September, 2008
Nnang nawn shing n rai earthquake
Nbwisam langai yup mang tsawm tsawm hte yup pyaw nna rawt sms shang ai majaw rawt wa ai. Jahkring sha naw rai shi yang, ashun sai lo... ashun ai lo ... nu wei ..
4 lang kun? 5 lang kun? ashun ngut nna hkring mat ai. Rau nga ai manang gaw foxnews yu nga let, kajawng taw ai. Huu... praise the Lord.
N zim shi ai. Bai ashun ai. 4 lang. Nga ai nta gaw htap 4 kaw re.
Ya she nta npu de lagat yu mat wa na zawn, hpa she n chye hta jum mat ai.
Dai ashun ngut ai hpang gaw myit yu ai. Anhte ni mung shingra tara tsinyam hte seng nna hkaja da ra sai ngu sawn hkrup ai. Ya yawng na sai hte maren, Myitkyina de du hkra nan nnang nawn ai gaw htep wa sai.
Hka madim galaw nga ai majaw, hka mawru byin wa yang gara hku galaw na, hpa ni lajin da ra na lam ni hpe sharin hkaja ra sai.
Galaw gaw galaw ngut nna madu n chye ai ngu n mai tsun sai. Kran ai ni gaw kran ngut sai. Htu ai ni gaw htu ngut sai. Anhte n galaw ai lo. Anhte n lawm ai lo ngu na n mai marawn taw sai.
Anhte Buga madu ni ma galaw tim, n galaw tim, byin wa ai yawng hpe hkam sha ra na gaw anhte she re. Myit htum myit daw ai lam ni n rai ai sha, shawng de myiman yawng nna madu a kashu kasha ni prat hta mai kaja ai grupyin jaw da ya lu hkra shakut ga.
A ga, mungga zawn zawn, shiga zawn zawn rai mat sai. E le... loi myit yu na matu le.
Buga shakawn mahkawn ni hpe madat na n mai yup taw sai. Dai Buga shakawn mahkawn zawn byin tai hkra anhkau ni shakut yang she ngu nna ... ... aw chye anhkri ni ma lawm ai yaw ...
Gara hku shakut ra na ngu gaw hkum san nu yaw. Anhkau ni beer lu ai zawn shakut ai hta grau grau nna shakut ra na re.
26 September, 2008
KNG n mai hpaw taw ai.
De,
Manang ni,
KNG n mai hpaw taw nga ai le. Kade na tim n pru wa ai. Gara hku byin ai ta?
Naw she tsun dan yu marit, chye yang ...
KNG website wa hkring mat sai kun? Gara hku ta? Jinghpaw shiga website nau n law ai she ngu yang ...
25 September, 2008
Typhoon shang, marang htu, computer n mai lang ...
Keyboard n kaja na gram da ai computer ngut sai nga ai majaw kabu gara sa la sai. N myit mada ai sha, OS gaw bungli n galaw mat ai.
Product key hpyi chyu hpyi taw ai. A ga ... dai jak mung n chye na dik ai... Ngai pyi $ n lu shi na manang wa a Vista Home Basic bang da ai ngu yang she ... atik anang ... :(
Shinggan pru na loi se hkawm na re ngu yang she, nbung bung ai loi ja wa na, marang htu sai gaw e ... Mawdaw lam ting, hka ni hte hpring mat ai.
Rau nga ai manang wa gaw ... Oh God! The road is flooding... flooding ... ngu na marawn let shinggan pru na masing masa hpe dawm kau nhtawm ....
Ushan, yangyi, majap katsing kaba law, shakau hkyeng, jum, sau ni hte shana shat hpe mu mu mai mai shadu sha na abung alang re ai masha lahkawng yen kan sha masawp let, 2nd Avenue yu dat, FOX news yu dat, Jack yu dat, ga shaga dat, Obama hte Maccain hpe shatan dat re nga taw ai gaw mi yet du hkra re.
Hkying 10 du mahka gaw hkum kaw na gaya gayoi nga wa na, mawdaw lam nmaw de hka yawm wa sai majaw ma ... internet seng de lagat nna sa wa ai re. Ya gaw ... mu ai hte maren, aw chye ... hti taw ai hte maren ... Hkau Shanglawt wa blog kaw na Pawn Naw Awn a mahkawn ni madat let Wunpawng Fighter (Hkau Shanghtin a ga shap lang dat sai.) ni a blog shagu de sa chyai taw ai re. Kadai n saw shaga tim!
Adaw achyen nga da ai laika ngau ni mung yawng computer kata kaw re majaw ya aten hta n lu mara shi ai. Jinghpaw wunpawng ramma lam ni, Jinghpaw num hte la lam ni, blog lam ni ma grai bawngban mayu ai.
N myit mada ai sha, Singapore Lee Kwan Yu Policy jawng kaw lung nga ai shadang sha langai hte shaga byin ai. Shi tsun na she, Meritocracy ngu ai gasi hte hkau mat ai. Dai hpe myit lawm na loi tam hti yu yang ...
kadun daw gaw ... ningtawn ai wa hpe shawa kaw na shakawn nna aya jaw da ai lam ngu ga gale ra na kun n chye sai. Wiki kaw na hti mayu yang gaw ndai kaw Link
Kan mung bai kaw si wa sai. Daina na shana shat jau jau sha da na. Hkying 6 pyi n rai shi yang sha da ai le.
A ga ga ... Blog ai mung gumhpraw grai ma ra ai she rai nga ai ...
24 September, 2008
ARA!!!
Chye ai hte maren ... aw gara kaw na chye na ma i?
Nbwisam gaw loi shinglet galu ai re. Loi chye na ya marit.
Hkau Shanglawt a blog hta ndau da sai re. Raitim, shi tsun ai hte maren bai ndau shabra ya sai.
Gai gai, tsun taw yang na ai. Dip dat sa nu.
www.kachindictionary.com
Yawng jawm shakut ga.
Sara kaba Rev. Dr. Ola Hanson galaw da ya ai gaw Jinghpaw laika chyum laika ... nga ai hte maren !!!
Ya yu mu le, ndai nbwisam shinglet grai galu ai ngu sai.
23 September, 2008
Tara kasa Nangzing La a laika buk
Laika buk
Tara kasa Nangzing La ka da ai laika buk hpe KTG ni ndau da ai.
Sara Nangzing La a hkyuk htawng kata na mahkrun madup ni hpe ka da ai laika re ngu KTG kawn chye lu ai.
Ngai mung bai ndau na.
Ndai kaw mai mari ai re. Ngai chyawm credit card mung n lu ai majaw n lu mari shi ai. Kumhpa jaw yang gaw kabu gara hkap la na re lam ma ndau dat ai.
Jinghpaw Num hte Jinghpaw La ... Daw lahkawng
Ndai laika hte seng nna, Jinghpaw La, Jinghpaw num, mahtai tam ngu ai gabaw masum hte ka na.
Jinghpaw La
Jinghpaw la ni maka nan n kap ai.
Jinghapw la ni kani ya, tsa ya grai law ai.
Jinghpaw la ni grai lagawn ai.
Jinghapw la ni ...
Jinghpaw la ni ...
Jinghpaw la ni ...
Jinghpaw la ni n chye tsawra ai.
Hpa majaw ndai ga ni ngai na taw ai kun?
Daini byin nga ai masa hta hkan na ndai ga ni pru wa ai ngu sawn la ai.
Jinghpaw mung a sinpraw sinna de hkawm sa yu ai shaloi Jinghpaw num ni gaw lahta na nsen ni grai tsun pru wa ai. Grau nna gaw Jinghpaw mung a sinpraw hkran de re. Tsun ai ga hpe madat yu yang, Jinghpaw la ni gaw tara maigan amyu sha ni zawn magam bungli langai hpe mangan nga hkra n galaw ai.
Bungli loi galaw ngut jang hkring sa la ai aten grau law ai. Dai hta tsa chyaru hte len ai. Grau sawng ai ni gaw ka-ni, ya hpyen ni hte madu hkum madu jahten nga ai. (Ya hpyen = Miwa ga rai ang ai. Namhpam tsi langai re. Sub-state na ramma ni grai lang ai.)
Mau hpa ngu gaw n kam tsun ai. Hkrit tsang hpa langai gaw sinpraw hkran de hkawm sa ai aten hta, shayi sha nkau gaw Miwa la kaw she wa na ngu tsun ai law ai. Myen la ni, Sam la ni kaw wa ai ma nga ai. Ndai lam hte seng nna gaw ningmu grai law na re. Gashadawn, shinggyim masha re majaw madu a prat shimlam hpe myit mada ai. Tsawra myit ai majaw. Ni htep ai majaw. Majaw a majaw grai law na re.
Sinna hkran de sa yu ai shaloi gaw, Jinghpaw num ni ma Jinghpaw la ni hta n shayawm ai sha amu galaw nga ai hpe mu lu ai. Maigan amyu nau n nga ai majaw shada da mayaw htinggaw de ai sha law ai. Ya hpang de gaw myen ni hte htinggaw de ai ma law wa nga ai.
Jinghpaw mung a gara jut kaw na Jinghpaw la rai rai ... myutsaw myit n rawng ai n nga ai. Kadai tim amyu hpe tsaw ma ai. Dai wa me, hpa majaw anhte ni wa hkrat sum ai maga de, grau yawm ai maga de myiman yawng wa a ta?
Anhte a myutsaw myit, anhte chye na hkap la nna hkan shatup nga ai myutsaw myit wa shut nga sai kun? Langai hte langai chye na ai myutsaw myit gaw n bung hkat na re. Ngai chye na ai myutsaw myit gaw ...
Myutsaw myit rawng ai wa gaw madu hkum madu hpe ma tsaw ra ai. Hpa majaw nga yang madu nan mung Jinghpaw amyu rai taw ai le. Myutsaw myit rawng ai wa gaw madu a amyu hkrat sum na de man yawng let hkaraw de n ganawng bang ai. Myutsaw myit rawng ai wa gaw amyu hpe pawn ba na matu myit ai. Myutsaw myit rawng ai wa gaw madu hpa re, madu amyu hpa re ngu ai hpe galoi n malap ai.
Madu hkum madu n tsawra ai sha ka-ni, namhpam hte jahten sharun kau ai majaw Jinghpaw amyu ting hpe jahten ai hte bung ai. Dai zawn jahten ai Jinghpaw la law wa yang Jinghpaw amyu ting mat mat ai kaw kre na re.
Jinghpaw la ni lagawn ai i? Shinggyim masha re majaw lagawn ai ni gaw lagawn na, zet tsang ai ni gaw grai zet tsang ai ngu mu ai.
Jinghpaw la ni n chye tsawra ai i? Ngai mung dai gaw n chye ai. Chye chyang ai ni nga yang htai ya marit.
Jinghpaw la ni nkau gaw htenza nga ai. Nkau gaw shakut nga ai. Amyu ting a shawng lam hpe dawdan ya na mabyin hta Jinghpaw la ni gara hku shang lawm nga ai kun? Ndai gasan hpe shayi sha ni na mahtai ra ai.
Bai matut na ...
Ndai laika gaw hkum tsup ai n rai ... myit yu sawn yu na loi li pru wa na matu ...
22 September, 2008
Ndau laika
Hpawtde she matut ka sa na re.
Jinghpaw Num hte Jinghpaw La ... Daw Langai
Nanhte Jinghpaw la ni hpa lu galaw ya ai ma?
Jinghpaw num ni hpe lu makawp maga ya ai i?
Ya ngai hpe Jinghpaw la ni n ra nga ai gaw!!! Ngai hpe tsawra ai maigan wa de she wa na rai nga le ...
Manang langai hte shaga ai shaloi shi tsun wa ai ga.
Shi hte shaga ngut ai hpang ningmu ni ... sumpum sumpam ...
Bai matut na ...
Daina jang bai ka matut na re ...
21 September, 2008
Blog hte seng nna ...
Blog kaw na mahkawn ni hte gadget nkau hpe ndai laman mu lu na n re.
Blog ka ai lam hte dingbai dingna byin taw ai. Email a ga makoi mung galai ra sam sai.
Beer n bri tim, myit bri nga sai.
Mana, pizza sa sha ai. Nye a Jinghpaw n-gup hte n htuk ai. Dai hta, hkau Shanglawt gaw shi shadu, shi sha kau na ngam ai hpe she sumla sha madun let sha ga ngu shaga da ai majaw pawt ai. Raitim, shiga ni gaw lawan lawan mara ya rit yaw ... Loi hpang gara wa re nga ai ...
Ya, kan kaw kru kru (kyu kyu) she ngoi kadu taw ai gaw sumtsan de na tsawra nja pyi na mat ai majaw nga hkwi sa na hkyen taw sai. E, hkawn ... hkawn hkum galaw le. .. Brang galaw na rai nga ... Gu Awng hkwi ya na. Wan wut na shadu na la taw u ngu .. tsun mayu tim, tsaw nja gaw bai n nga ...
Mana shangai nhtoi ladu hkrum ai Hkau Jinghpaw Buga gaw Udi Chyangmaja da. Mayu majing re yaw ... Hkungga nngai. Mayu ni hpe hkungga nngai. (Chye sa nu yaw ...)
Tatut mung hkau shanglawt shadu ai nga kapung sha na kan tit na yup taw ai kun? Sumtsaw laika nnan ... aw chye ... post nnan mung n ka shi nga ai.
Yup bak mara ni chyu galaw taw na, Lashu shayi a nta sa na laika hti yang grai myit malai lu ai zawn, shawng de rawt sa na n-gun ni ma grai lu ai. Mungga shagu hpe n lu hkan shatup shi ai hpe gaya kahpa hkam la nngai.
Kalang mung n mani dan tim, mying mying gaw Sumsai shayi da. Mani hpa ni gaw shakut tsun tim, ngai n mani ya ai gaw ... hun ... shi blog sumla galai kau na pawt ai. Moi na Jinghpaw maka hte kade tsawm ai. Raitim le,
i ?
Nkau shayi sha ni gaw tsun ai. Grai n ju ai da. A bung a lang san na gaw ... ga shaga ai grai si mani ai nga nna pawt ai. Yu dat yang gaw loi gaw masan sa ai myiman hte n-gun ja na hkahku masha zawn san nga ai. Shi a mying Shanghtin re hpe ngai kadai hpe n tsun ai. Kaja wa. Nang beer jar 3 sha jaw lu dat u.
Laika n mai mara ai nga nna myitru nga ai Hkau Naw hpe ma dum nga ai. Myit gaw hkum daw le. Ngai mung hkrum ga ai. Dai majaw 2006 ning tup hpa n lu ka mat ai. (Internet n lu lang ai ngu gaw n tsun sai yaw ... :P)
Shanhte kaw mung laru ru ai lam tsun dan ai hta n-ga hpaji lam hte hparat lam ni hpe madun ya nga ai NZ ni hpe mung, matut nna hpaji jaw rit ngu garum hpyi mayu ai. Kawa masat nhtoi laika hpe hti na ningmu nnan lu ai.
Kalang marang sha du byin ai. Ningmu ni hpe hkrak ai ngu mu ai. Laika nau n ka ai hpe mu ai. Hpaji hte seng na chye ging ai ni hpe ma madun da ya ai. Gara hku shaga ra na kun n chye. Sa wa rit ngu shaga ai hpan gaw n rai. Apprenticeship!
Nga chyu hte lagat jahku lwi ai mungdan kaw gaw n nga tim, lagat zawn amu law taw ang ai Jinghpaw lagat mung Beijing kaw na hkap tau ai nga na gaw hpahka pyi n jaw lu ai. Mye re mat mat ai.
Mahkawn ni madat let, hkahku de shingran taw ai gara kaw na re ai n chye ai myit su (snr) myit n su wa hpe mung n mu ai na sai. Ihteng ni hpe mung adum u oi... Hkri tawng ni hte kabung dum nga ai kun Tsa Awng e....
Labau a lam hpe tsun dan ai. Ngai shata mi jan ting lam hkawm let du gawan da ga ai, Hugawng Pa.
Marit dik ai oi... Shingran dik ai oi ... Sai daw sai chyen ni e ...
Sa myitru lawm na ngu yang she ... nta chyinghka galoi mung pat da ai Simsa Brang wa mung ... kawk kawk kawk!!! chyinghka hpaw, sumtsaw jep dap na lithkam ni du ai.
Shi a hkrunlam hpe matut manoi madun mat wa na MPA mung ma kasha ni hpe grai tsawra chye ai nga shiga na ai. Anhte brang brang ni hpe gaw taw???
Amu kyin taw ai majaw Cape Town na sumla ni mara ya rit ngu ai pyi n lu mara ya shi ai, mau hpa Africa mungdan kaw na Zaiwa Zami. Rawt nu. Blog ka nu. Na a aten du ra ai.
Hkausoi wa mi n jaw sha tim, ndai shara de ma shani shagu ram sa du ai. Jinghpaw shiga, Jinghpaw daini Amerika, Bumsumshi hkanu latsa din rai tim ...
Blog ma n ka shi tim, myi dam na rai rai, kam ti na rai rai, sa gawan ai ni yawng hpe mung chyeju kaba sai. Hkau Shanglawt shadu da ai nga kapung sha nna she madu a nta de wa ga. Nga kapung gaw shi nta kaw jaw sha nga ai. Nbwisam $ n lu ayai shi na Beer n daw dat sai yaw ...
Ra rawng ai ni nga yang ma Nbwisam a mara rai sai.
Ngwi Pyaw Nga U Ga.
20 September, 2008
Ah Ba Di
Gawdin hte Salum
Ah Ba Di na mahkawn langai ngam da na, dai bai mara dat ai.
Mying hpe gaw htuk manu ai hku, gawdin hte salum ngu ka da ai. N chye ai majaw ...
Madat nna katut sha, aw chye,.. hkam sha mayu yang blog htumpa maga de sa dip na madat rit ...
18 September, 2008
Bunghku ni run sa na kun?
Ndai laika n hti shi yang ... hkra maga na RFA Jinghpaw nsen hpe dip na madat let hti u. Laksan lamang hpe madat shangun mayu ai.
September 15 ya shani na RFA Jinghpaw nsen hpe madat ngut ai hpang myit sawn hpa grai law ngam da ai. Dai hta laksan lamang kaw Shayi Nu Pan hte Nogmung kaw na salang langai san htai galaw da ai.
Dai salang wa gaw Nogmung kaw sha nga ai kun? Laga mare hkan mung nga ai kun gaw n chye ai.
Dai salang wa shaga ai hpe madat yu yang, a ga hpan masum lawm ai hpe mu lu ai. Jinghpaw ga, English ga, Myen ga ni re.
Dai hte seng nna ngai na ningmu gaw ... Anhte mungdan a jut shara shagu myen ga hpe grai lang wa ai. English ga ka-up ai gaw ngu sa ga.
Myen n raitim, Jinghpaw ga n kam shaga ai majaw myen ga hpe lapran ga hku na lang ai. Shani shagu shaga ai majaw akyang lawm mat ai ngu sawn la ai. Hpa majaw nga yang shaga ai nsen ni hpe madat yu yang Jinghpaw gasi mai lang ai raitim, myen ga hpe sha lang mat ai.
Ndai hku ka ai majaw nbwisam gaw ga shaga yang laga amyu ga n lawm ai i? ngu san na. Lawm ai. Grai nan lawm lai wa sai.Raitim, madu amyu shada shaga ai hta gaw tinang a ga hte sha shaga byin hkra shaman ai. Maigan wa hte shaga yang gaw shi chye na na ga hte matut mahkai ai.
Madu amyu shada da matut mahkai ai ga gaw, tinang a aga n rai taw yang ??? Anhte a aga a shang lam hpe myit tsang ai. Shani shagu media hkan, TV ni, mu n-mu, na n-na yawng gaw tara maigan wa ai laika ni, ga ni chyu rai taw ai mung Jinghpaw ga hte laika hpe hkaraw de ganawng bang nga ai.
Maigan amyu ga kade ma lu shaga tim, Jinghpaw shada da gaw madu a aga hte shaga hkat yang grau kaja ai ngu mu ai. Ndum shami re majaw, chyan yu ai kaw kadawng bang ai mabyin hta lawm mat sa na kun? English ga nau shaga ai majaw mat wa ai African ga nkau zawn anhte ma lawm sa na kun?
English ga pyi nau tsan re nga ai. Kalang mi hti ga ai laika kaw na, Myenhpaw, Jinglish ni shaga ai galaw shale ya ai grupyin tai wa ai.
Lam shagu kaw na gamyep nga ai n-gun kya ngu na i? Samwi n-gun ngu na i? Soft power hpe le ... Gai, ya ngai mung dai hpe Jinghpaw hku n chye sai. Gara hku gyin shalat la na kun? Ngu sa ga, dai samwi n-gun gaw aten tup anhte hpe adawt nga ai.
Madu a aga hte laili laika hpe tut grin hkra, n nga shi ai laika si ni, mying ni grin shalat ai n rai ai sha maigan wa a ga hpe chyu hkan shaga lawm taw yang gaw Jinghpaw laika hte ga hpe lup na matu nawng nang wunpawng lupdin lupra kaw lamu ga shara tau la da ra sai.
Bunghku ni run sa na kun?
Bunghku nnan bai gawgap lu na kun?
Bunghku = Wall (Great Wall zawn re mungdan hpe makawp ai shakum kaba hpe tsun ai.)
Anhte shada laika si ni a lachyum n chye na yang san hkat ga.
Wanglu wanglang brang brang lang lang ningmu shai hkat mai ai. Bawngban mayu ai. Comment jaw da ya rit. Myit lawm yang ...
Ndai laika gaw hkum tsup ai n rai... Laika ka ai wa a n law n la re ai bawnu hte makan da ai.
17 September, 2008
EEDY a Website
Jinghpaw Wunpawng Ramma ni a matu galaw ai programme langai re.
Ah Ba Di (RAM)
Ah Ba Di (RAM) a mahkawn ni mara dat ai. Ndai mahkawn ni hpe sa ya ai MPA hpe chyeju dum ai lam tsun mayu ai.
Mahkawn gabaw ni hpe gaw n chye ai majaw madat yu na... tak na ka bang da ai re.
Shut ai rai yang gaw nbwisam a mara re.
Ngut nna mahkawn madu ni hpe ma ahkang n hpyi shi ai. Chye na ya rit. Sut masa galaw ai n re sha, sumtsan ga na myu sha ni madat lu na matu re majaw ...
RAM kaw gaw marai lahkawng mahkawn ai re. Wawhkyung hte Ah Ba Di re. Ndai kaw gaw Ah Ba Di sha rai sam ai. Ngai ma tup hkrak n chye ai. Manang sa ya ai hpe upload galaw na mara dat ai.
Shanhte a shawng nnan album kaw na ra ai re. Madat yu ga. Blog a htum pa de re.
16 September, 2008
Blog shachyen
Gai gai ... Bai ndau dat yu ga ...
Mare salang ni hkum sai i?
Blog langai bai shachyen na ...
Ngaw Zaiwa Zami
Comment kaw ka let, n-gun jaw ya marit ... Kahti gari sha naw rai nga ai Jinghpaw Wunpawng Blogger ni hpe n-gun jaw marit ... Gumhpraw gaw n jaw ra ai law ...
Beer jaw lu yang ram sai ... :)
Baguio, Northern Philippines
Baguio ngu ai Northern Philippines de sa chyai ai shaloi na nampan sumla nkau ...
Bum kaw nan mare de da ai re ... Nlung bum kaba ni ma nga ai. Jinghpaw hte grai bung ai masha ni, maka ni, htung ni ma mu wa ai. Raitim, camera hpe manang shap mat ai majaw ahkyak ai sumla ni n lu dem dat ai.
Katsi ai shara re majaw masha ni grai sa mayu ma ai. Grau nna Korea ni grai law ai.
Sumla nkau mi mara dat ai ... Shadang sha raitim, salum hte re le ... i?
Nu mung nampan hkai ai grai myit lawm ai majaw ...
15 September, 2008
Jinghpaw Wunpawng Ramma hte grupyin ...
Laban shana kaw na jahta ai wa ... ya bat langai ya jahpawt hkying 5 AM du hkra n htum shi ai. Raitim, hkring nna yup ai yup, blog ai blog sa ga ngu na jahkring dat sai ... Gap hkat ai n re ... Jahta bawngban ai ...
Jahta ai manang ni gaw ... 1. Mashaw kasha (Hkau ngu ga le ... shi kana grai tsawm myit su kangka ai), 2. Labang kasha (Hpu ba ngu ga le)...
Madung jahta byin ai gaw Jinghpaw Wunpawng Ramma ni a grupyin re ... Ramma ni a grupyin hta hpaji sharin na, hkaja na, katsi la hpa ni nga ai lu su ai, lauban ai grupyin nga ra ai nga nna laika ka saranum Ju ka da ai hti ga ai. Grai nan myit hkrum ai ...
Ndai ga baw hpe lakap nna ...
Dai n ka shi yang nhtang de bai yu ai (overview) ngu ga le ...
Ningmu ni ... Nsen ni ...
Jinghpaw Wunpawng ramma ni htenza nga ai ... Kani ya 4 ya tai nga ai ... bungli n galaw ma ai ... dakkasu jawngma ni yawng daram kani ya tai ma sai ... Maigan pru ma na ramma n nga sai lo ... kasha lu tim akyu n rawng ai ... hpaji n shakut ai ... nau wam ai ... lagawn ai ... ... ... hpa nya nga nna grai na ai ...
Rai sai ... Ramma ni byin taw nga ai ni ma nga na ... Raitim, ningmu hte nsen malawng gaw yawng yawng wa rai wa sai zawn marawn taw ai ...
Marawn sha marawn nna hparan na ... mai kaja ai de yawng na matu galaw shakut nga ai ni nga ai kun?
Hpa mung n marawn nna jut shara mi kaw na shakut shaja nga ai ni gaw n nga ai kun?
Gai, nang ngai rai yang gara hku ningmu nga ai kun? Gara hku shanglawm na kun? Gara zawn hpaji jaw na kun? Tsan tsan kaw na she nga sa na kun?
Ndai lam ni hpe jahta na re. Mahkoi wa myi dam na du wa ai myitsu ni hte, myit n su ai ni na comment ma ra nga ai. Jahta mayu ai kun? Madu a blog hta ka tim mai ai.
Nbwisam ka da ai ma, myit da ai ma nga ai. Atsawm naw bai hti na she ...
1.
2.
3.
hpe mara na re.
Na lahpa ntsa hta nang n mu lu ai lit nga taw ai. Hkap la ai kun?
Ngwi Pyaw Nga U Ga.
11 September, 2008
Baguio sumla ni ...
Baguio kaw na sumla ni ...
10 September, 2008
Buhkawm brang ngai ... Hkawm na ten du sai ...
101 lang post hta 101 lang sumtsaw ga tsun na gaw n re ... Philippines a dingdung maga de nga ai Baguio ngu ai mare de sa chyai na re...
Dai mare gaw grai katsi ai re da.
Hkrun lam hkawm ai grai myit lawm ai masha re majaw gaw hkawm tik tik rai sai lo... Woi hkawm ai masha she nga dingsa gaw ...
Mung masa hte sumtsaw masa hta sha masha ni woi hkawm ai hku n hkawm ai re ... (Ga shajan)
Sumla ni dem wa na re... Dai sha nga ai gaw .. Canon EOS 450D ra ai law ... $ wa gara kaw na hkrat wa na kun? Nu na bunghkum npu kaw gaw n nga na re.
Chye ... hkai n ra goi ..ihteng ni SONY camera kaji lu nga a hkoi... (Hugawng ga.. loi gaw shut na.. nsen hpe gayaw na hti u)
Myit su ni hte myit n su ai ni ma rau yang law law wam hkawm ga. Beer ni, tsa ni ngu ai gaw loi n kaja ai re. Hkrun lam hkawm tim, n dam mat ai sha Buga de gaw bai wa ga. Myit lawm yang le ...
Aw ... Buga e ... Mungdan e ...
09 September, 2008
Nbwisam a Post 100 hpring
100
Ndai blog hpe galaw hpang ai gaw 2005 ning November hta ka hpang ai re. Yangung mare kaw re. Ka da ai lam gaw kade a kasha, hte kade a kahpu ngu ka da ai re. Raitim, dai hku ka da ai marang e, tsawm htap myitsu ai kanau nga ai chye nna kahkau daw mayu ai ni grai law wa na mung tsang na ... nnan bai edit galaw dat sai ... Hti mayu yang Blog achive kaw na 2005 kaw na hti ga.
Ngut ai hpang gaw Internet ngu ai hpe nja n hpra shakram nhtawm ngai tsawra ai buga de wa mat sai.
Ndai post gaw nbwisam a 100 hpring ai post re. Ndai post hta hpa ka na kun ngu myit ai wa 2 ya ting rai mat ai. Ndai blog de myi dam na ma rai rai, ang na ma rai rai du sa ai myitsu ni hte myit n su ni a aten hpe ma akyu rawng shangun mayu dik ai. Raitim, nbwisam gaw hpa n re ai majaw ja ji gaw tam shakut sawk na akyu rawng na ni ka na myit ndai...
Nbwisam a post 100 hpring ai masat Jaw Bum hpe dum ai laika ka na re.
Jaw Masat
Myitkyina mare hte deng shi tsan ai Nawng Nang hta Jinghpaw Wunpawng amyu sha ni Jaw Poi hpe hkik hkam awnd dang ai hte galaw lai wa sai ...
Dai hta Jaw Langchyi gawgap da ai Jaw Bum hpe Bum jazai kaw na san seng ai hte sa ra shara tai hkra galaw shakut wa sai re.
Dai zawn shakut wa ai gaw dai aten na Ramma ni re. Buga shara shagu na ramma ni sa du nna galaw wa ai.
Magam bungli langai ngai (snr) mai kaja ai amu galaw yang gara mung n loi ai. Dai hte maren Jaw Bum hpe galaw wa na shaloi masha kaba ni gaw n mai byin ai. Byin na n re. Dai zawn amyu myu myit n hkrum ai hte, n kam ai, n hkraw ai ni nga lai wa sai ...
Raitim, dai aten na Ramma ni gaw byin ai. Byin hkra galaw na nga ai myit hte galaw hpang wa sai. Bum jazai kaw na tsawm htap hkra galaw wa sai re. Tatut amu galaw wa ai Sarama Dashi Hkawn Tsin gaw dai aten na Ramma hte masha kaba ni a ningdang ai lam ni, Ramma ni a htingnut ai lam n nga .. shakut shaja wa ai lam ni hpe tsun lahta na zawn tsun dan ai. Shi tsun dan ai aten hta shi myiman gaw htaw ... lai sai 1977 de bai du mat ai zawn ... garen gari nsam hte tsun dan let ... ya aten na nanhte Ramma ni mung grai shakut ra ai lam ni hpe n-gun jaw ai. (2007, November ... Hugawng pa de hpaji myit sharawt campaign n rawt shi ai shaloi)
Jaw Bum ngu yang malawng gaw du ga na re. N du ga shi ai ni hpe ma sa du yu marit ...
Ndai zawn dai aten na Ramma ni galaw shakut da ai marang e ... ya aten na Ramma ni gaw akyu lu hkam sha nga sai re. N-gun awai hpawng ni, hkring sa na matu, manaw manang ni hte sa chyai na matu, akyu hpyi na matu, Myitkyina ting hpe yu na matu ... bungshi katsi chyu na matu ...
Jaw Bum de nang du yang, bum a sinpraw maga de htap kru nga ai Jaw Langchyi hpe mu na re. Dai de lung mat wa yang tsaw dik ai htap kaw na Myitkyina pa hpe mu lu na re. Dai hte maren ... Jaw Bum Wunpawng Lupding Lupra hta e, wundoi mat wa sai kaji kawoi, sara kaba ni hte amyu sha ni a lup ni hpe ma mu lu na re.
Bum a sinna de gaw Akyu hpyi gawk ni nga ai re. Grai simsa ai re.
Bum a lapran kaw gaw Jinghpaw Wunpawng amyu sha ni a matu grai ahkyak ai labau, KBC, MBC hta n-ga Mungkan ting gara mat ai 3 ning 300 sasana (3/300) hta shang lawm ap nawng lai wa sai shayi shadang sha ni a mying ni hpe tawk ka da ai wut shadaw nga ai. Dai wut shadaw a ntsa kaw nli gat hkai taw ai sumla tawk da ai.
Lakap nna dai 3/300 hpe loi tsun mayu ai. Dai 3 ning 300 gaw Jinghpaw Wunpawng amyu sha ni hpe grai galai shai shangun ai re. Si mat sai masha hpe ma akyu hpyi let bai hkrung shangun ai.(Sub-State kaw re. Mare ga n matsing sai. Kutkai grupyin rai kun?) Dai 3 ning 300 labau laika buk hti ai shaloi gaw nshung si pyi rawng rawng she nga ai ... Du na shaning hkan gaw PDF file hku nna lu hkra galaw na re.
Dai Jaw Bum byin tai hkra galaw shakut wa ai Ramma ni gaw ya aten hta sakkung ni de gale wa sai. Yawn dik gaw 30 ning jan ... 40 ning ram du wa ma sai.
Myitsu ai, Myit n su ai Ramma manang ni e... anhte ma n lu sha tim, namsi hkai ga. Tsun mayu ai lachyum gaw anhte si mat yang hpa mung n lu la mat ai .... raitim, htawm hpang na anhte a Ramma ni a matu ngam da ya mai ai.
Moi na Jiwoi Jiwa ni ngam da ya ai majaw anhte ndai zawn lu nga ai. Tsit tsawm ai, ga sau kaja ai, tsun ga nga yang grai law ai ... Dai hte maren ya daini na ningbaw ni, masha kaba ni ngam da ya ai hpe anhte bai lu na re. Hpa ni ngam da ya na kun gaw n chye... Lamu ga jahten kun? Mungdan kun? Nam maling kun? Hpun n nga ai layang kun?
Dai zawn ... ya prat na anhte Ramma ni ma hpa baw wa ngam da ya na ta? Jinghpaw Wunpawng amyu sha ni a labau a matu hte na labau a matu ... hpa baw ngam da na ta?
Du na ban prat na Jinghpaw Wunpawng amyu sha ni a matu anhte hpa baw wa ngam da ya lu na ta? Ayai mat ai Mungdan kun? Mungdan nnan kun? Hpa baw rai ????
Nang ngai yawng a lata kaw re ...
Labau hka ji n kap ai ni tai hkra shakut ga ngu n chye n kaw rai nbwisam shadut mayu ai ...
Ndai post a jahtum hku nna laika yan langai ka na re. Dai hpe http://kachinland.blogspot.com/ kaw na la ai re.
WUNPAWNG MUNGDAN SHA N-GA MUNGKAN TING HPE UPHKANG NA JINGHPAW WUNPAWNG RAMMA ...
06 September, 2008
Pre post 100
Daina chyawm gaw nbwisam langai beer loi lu na myi lim lim ... lim lim nga nna nta du wa ai re ... Mabyin hpe tsun ga nga yang ... nnan daw gaw Pizza sa sha na ngu jahkrup da tim, n myit mada ai sha Hpu Sut Awng a hpaji jaw ga hte maren ... Tianta Citas ngu ai Stage Show hte rau, lusha seng ni, beer ni dut ai shara de du mat hkra rap!
Nu wei ... Beer rai yang sama pyi n lu hkam ai nbwisam gaw soi nawng nawng dagrawng sai gaw ... Sa ai manang gaw 6, num sha 2, la kasha 4, ... Dai kaw na particularly hku nga yang Jinghpaw gaw 4, Sam gaw 1, Karen gaw 1 re.
Shayi sha 2 yen gaw Coca Cola sha lu nhtawm, shadang sha ni yawng gaw ram daw kaba ai Beer soi 12 hpe n ma n mai shakut sharang let, atsai awai lu dat sa ga ai ...
Beer lu taw nga ai aten hta, yungwi pinra hta na mahkawn ni ma gaw ... manu mana garen na zawn re majaw ... nbwisam langai myiprwi si pyi ganoi noi hkrat ai ... (Majap jap ai majaw ma re)
Ang sha-a ... yungwi pinra na nsen ni gaw grai ngwi pyaw ... nbwisam a salum hpe nya ai hta nya hkra shanya taw ai ...
A ga ... dai lam ni n kam tsun sai law .. Tsun taw yang Hkau Shanghtin hta pyi grau galu mat na ... (Chye mayu ai ni nga yang gaw cbox kaw mai shana da ai...)
Nta du, online shang ai hte rau ... beer lu ai hpe chye ai hte kalang ta ... online kaw na shayi sha langai gaw ja ji hkap pawt ai... Raitim le ... kalang marang gaw ngai hpe ahkang jaw rit ... (Kalang marang gaw grai n law ai law ... kaja !!!)
Dum ai ... Dum dik ai ...Grai dum ai ... Manu mana dum ai ... N dang tsun hkra dum ai ...
Dum let hte sha ... nye myit ni ... aw ... Dum dik ai ....
(Lahta na "dum" hpe hti yang myit dum ai hku hti na... Bau dum ai hku n hti na matu du sa ai myitsu ni hpe hpyi lajin dat nngai ... )
Yawng Ngwi Pyaw Nga U Ga.
05 September, 2008
Denmark na sara langai hte
Denmark na Dr. Peter Peel hte Mercury (Pya-da) lam bawngban jahta byin ai ... Shi gaw Denmark kaw na rai nna, Mercury hte seng ai, mining galaw ai shara ni hkan du hkawm let hpaji jaw hkawm ai re.
Mungdan law law de hpaji jaw hkawm ai rai nna, asak loi kaba sai re. Mercury a lam hpe gaw loi galu ai post hku nna bai ka na re. Ya hkrak hkrak nan, Japan, Tanzania, Philippines hkan gaw dai Mercury hpe lang ai a maarng e n ra sharawng ai akyu ara ni byin hkrum hkra nga sai re.
Buga masha ni a hkamja lam ni, lamu ga htenza ai ni, tsun ga nga yang grai law ai re.
Ndai Philippines kaw gaw laning mi Mercury Ton 120 ram lang ai nga nna maram lu ai.
Jinghpaw mung de gaw kade daram lang ma ai kun? Jahpan hta ai ma n nga ai majaw n chye lu ai re.
Ndai sara wa hte kadai tim mai matut mahkai ai. Shi na email hkringdat gaw ... a ga ... sorry... shi email mat taw ai.. Hpang kalang bai mara ya na re.
Ndai gaw shi a matu kumhpa
Ndai gaw shi a kumhpa hte shi sumla
Kaja nga yang Cyanide lam ma tsun ai re. Raitim, Mercury lam grau madung tsun dan ai re.
Google kaw na Dr. Peter Appel Mercury ngu gayet bang na tam tim mai ai.
Ndai gaw shanhte a website ... http://www.dmu.dk/International/
04 September, 2008
Philippines kata kaw ...
Philippines kata kaw daini byin taw nga ai masa ...
University of Indonesia dakkasu jawngma ni hte masha kaba ni hte video confrences shaga byin ai.
Ndai hku hpyi shawn
Simsa lam a matu bau dum
Simsa lam a matu


text:
Lahta Sam mung, Mung Ya hte Munggu lapran, Bang Lum Bum Myen asuya hpyendap hpe Wunpawng Mungdan Shanglawt Hpyendap, KIA Dapba 6 hpyen hpung ni, June 19, daini Laban Ya shana de hkying 7 daram hta sa gap gasat sai re.KIA Dapba 6, Dapdung 36 Kung 4 hte Mungshawa Hpyen Hpung (MHH) Kung 1, yan jawm nna aten minit 20 jan sa gap ai shaloi, Myen dap maga laknak kaba ni hte mung nhtang gap ai lam ni nga ai lam, Munggu e du nga ai Dapba 6 salang langai KNG Jinghpaw Shiga Dap tsun shateng ai.
Ya ten Munggu ginra e Myen hpyen n-gun 300 jan du nga ai rai nna, shanhte shamu shamawt lam nga ai majaw ya na zawn Bang Lum Bum Myen dap hpe sa gap ai rai na re nga, lahta na mying n tsun mayu ai KIA Dapba 6 salang wa tsun ai re.


text:
Amyusha Democracy Hpung (NDF) pati, Jinghpaw Mungdaw ningbaw Jan Labyawng Bawk Ja gaw shi a pati kaw nna tsep kawp pru mat ai ginlam mali nga ai lam tsun wa sai.Tinang amyusha lam hta wanglu wanglang galaw lu na matu, n tara zing madu la hkrum ai lamu ga ni hpe tara masa kata bai lu la hkra galaw lu na matu, yi sun hkauna galaw shawa ni a rawt jat galu kaba lam hpe ta tut hkrang shapraw galaw lu na matu hte pati mying gang nna tingkyeng akyu tam na myit n rawng ai a majaw re lam, Jan Bawk Ja Jinghpaw Shiga Dap KNG de tsun ai.
Ya yang Jinghpaw Mungdaw kata Hugawng ginra Yuzana company kaw nna zing da ai lamu ga ni hpe bai lu na matu, Mali-N’mai Zup hka madim masing tsep kawp hkring mat na matu hte Putau ginwang Machyang Baw Nlung Lapu zing la hkrum ai hpe mi na raw bai lu na lam ni hpe tara masa hku nna shi madung dat galaw mat na re lam tsun ai.
Pati kaw nna pru na lam laika hpe pati ginjaw mu gun komiti de May praw 7 ya shani shagun dat nna, hpang shani praw 8 hta pru hkring sa mat ai re lam chye lu ai.
Jan Bawk Ja gaw NDF pati a mungshawa rapdaw dat kasa hku nna 2010 ra lata poi hta Hpakan ginwang hte 2015 hta Myitkyina ginwang, ni hta shang shingjawng wa sai raitim n dang ai re.
Lamu ga n tara zingla hkrum ai mungshawa ni maga tara masa hku nna tsap ya ai majaw, tara kasa langai mung rai nga ai, Jan Bawk Ja gaw Jinghpaw Wunpawng amyusha ningtawn kumhpa 2 shagrau hkrum sai re. Union of Kachin Communities in Europe na shagrau ai ‘The Kachin Civilian Defender (Mung Masa Ninggang)’ hpe 2011 hta lu nna, Amerikan Mid-Atlantic Jinghpaw Hkristan Nawku Hpung na shagrau ai ‘Myusha Gintawng’ kumhpa hpe gaw 2012 hta hkap la lu sai re.


text:
Dai hpawt jau Lahta Sam mung KIA Dapba 6 ginra Hpawng Seng mare makau e Myen asuya dap hte aten hkying hkum mi dang gap hkat wa sai re.
Myen hpyen Dapnu 99 ngu maram lu ai hpyen hpung hte tinang KIA Dung 38 lapran Hpawng Seng makau, Nawng Jang hte Man Yang lam numshe e jahpawt hkying 5 daram kaw nna gap hkat ai lam, mying n tsun mayu ai KIA Dapba 6 lahta tsang salang langai KNG Jinghpaw Shiga Dap de tsun shateng ai.
Ndai majan gaw, lai wa sai February shata Dapba 6 hpe Munggu ginra e tara shang hpaw ai hpang nambat langai lang laja lana byin ai gasat poi re lam chye lu ai.
Jinghpaw mungdaw KIO/KIA ginjaw ginra makau, Ban Dawng hte Nam San Yang, KIA Dung 18 ginra kata Hka Jaw Poi n du shi ai aten hte ngut ai hpang, Myen dap ni n-gun kaba hte htu gasat wa ai, de a majaw KIA shawnglam post mali hpe yen kau ya sai re.
Myen mung kata NLD woi ai mung shawa asuya lung wa ai nhtoi at masum jan ten, Myen asuya dap hte gasat gala lam ni gaw Jinghpaw, Sam hte Rahkai mungdaw masum e byin nga ai re.


text:
Shawnglam e du nga ai Myen asuya hpyen hpung kata hpyen ma langai tinang tsang du jum langai hte rau hpyenla masum hpe, shat sha ten gap sat kau nhtawm laknak hte hpawn hprawng mat ai lam July praw 5, mani byin wa sai re.Ndai mabyin gaw, Manmaw-Loije lam Sinlum Kaba mare kaw dap jung shara jahkrat tawn ai, Myen hpyendap Dingdung Daw Daju (M.P.Hk) npu Hk.L.Y 47 hpyen hpung kata byin wa ai lam re.
Laiza na KIO shiga dap lit nga Du kaba N’hpang Naw Bu gaw, “Myen hpyenla langai mi shanhte shat sha taw nga ai hpe gap nna Captain langai mi, hpyen ma masum dai hku hkala si mat ai nga. Captain langai, Tsazen langai hte dap ma lahkawng yawng shanhte 4 hpe gap sat kau nna sinat laknak hte hpawn hprawng mat ai nga shiga gaw lu la ai. Raitim gara maga de hprawng ai hpa majaw hprawng ai ngu gaw n chye shi ai” nga nna KNG Jinghpaw Shiga Dap de tsun ai.
Gap sat hkrum ai hpyenla ni a moimang hpe mani jang wan nat makoi mayang kau sai lam sagawn chye lu ai.
Bai nna, lai wa sai June 26 ya shani hta mung, Sam Mung, Munggu mare makau dap jung shara jahkrat tawn ai, Myen hpyen dapnu 99 npu, Hk.M.Y 14 kaw na, hpyen ma langai hprawng mat ai majaw, dai hpyen ma hpe Munggu makau Nam Su mare kaw shada hkan gap sat kau ai mabyin mung byin lai wa sai re.
Dai zawn sha, hpang shani June 27 shani hta mung, Munggu mare makau Man Pang kaw nga ai, Myen hpyen dapnu 99 npu, Hk.M.Y 15 kaw na hpyen ma langai, tinang hkum tinang sinat hte gap sat si mat ai lam, Munggu buga masha ni kawn tsun ai.


text:
N-gun kaba hte gap gasat ai majaw Laiza makau KIA maga shawnglam post 2 yen ya ai hpang, Myen asuya dap a htu shadut lam daini bat Langai Ya jahpawt du hkra gan hkring nga ai re.
Lai wa sai bat KIA Dapdung 18 ginra kata yen ya ai Sut Shang post hte Nbu Kawng post lahkawng hta asuya dap ni shang dung ai lam n galaw shi tim, grupyin e shara la tawn ai lam, shawnglam KIA shiga lawk tsun ai.
Dai post lahkawng gasat zing ai hta Myen hpyendap maga Hk.L.Y 40, Hk.L.Y 63, Ts.K.Hk-3 kata Hk.M.Y 382 hte 383 ni, n-gun maram 500 jan na re lam, shawnglam na KIA du kaba langai Jinghpaw Shiga Dap KNG de tsun ai.
Laiza a sinna-dingdung maga, Myitkyina-Manmaw mawdaw lam ntsa Ban Dawng Yang, KIA Sut Shang Post hpe April praw 7 hta yen ya nna, hpang shani Nam San Yang makau Ban Dawng hte Lazing Kawng lapran, Nbu Kawng post hpe yen ya ai re.
Ya na zawn asuya dap gaw tinang KIA shawnglam post lahkawng gasat zing ai ten, KIO/KIA ginjaw gaw ‘hpyen masa hta mungmasa hpe mahtang madung dat na re lam,’ KIO/KIA du salang ni tsun nga ai re.
Myen mung kata, Slg.jan Awng San Su Chyi ningbaw ai, Amyusha Democracy Ginjaw NLD pati woi awn ai mungshawa asuya lung wa ai nhtoi bat mi ten, Myen hpyendap gaw laklak lailai Laiza makau KIA shawnglam post lahkawng hpe gasat zing ai lam re.


text:
时间:2017-03-25 10:41:10 来源:德宏团结报
№118 Pati masha hte ningbo ganbu masha ni sengang dodan tot lai nna gat ya hpaga mu hkan jehpre galo lom ai rai yang, lawu de na masa langai hta wa hkra nna, n-gaja lam shapro dat ai rai yang, sadi ga jo shing nrai na-du sadi ga jo ai ari jo na. Masa loi song ai hpe go, pati hpung gata na aya dom kau ya shing nrai pati n shparo kau ai yu maramai ari jo na. Masa na-du ai hpe go, pati jahpan shapro kau ai ari jo na:
1.Gogap hkam galo mu, lamu ga lang ahko ahkang yan ya, asuya ni rungrai mari, shachyan ya rungdap na akyu htam mu re lamang ni hta hkan jehpre galo lom ai.
2.Mungdan sutgan magam dap gram sharai galo, bunghkup la, hpyak mat,sutgan ahkang dut, ja gumhpro sut rai son lajang, sut rai tau hkrau son, sut rai yan ya, yi-ngam gaba arang bang ai hte gaga ahkyak gaba hpaga mu re mu lam ni hkan jehpre galo lom ai.
3.Myu shagu re uphkang ahkang jo ai hte ja gumhpro hkoi re mu hkan je hpre galo lom ai.
4.Ja gumhpro gatsu mu hkan je hpre galo lom ai.
5.Shawa ja gumhpro, sut rai hte dagu sut lang, gam, lit hkam galo, pong shap r e mu hkan jehpre galo lom ai.


text:
KIA Masat (6) Dap Ba, Masat (36) Dap Dung ginra na Mung mare masha ni hkawm sa nga ai Dung Dung Aw hte U Raw Hkyet grup yin ni hta Myen Hpyen Dap ni kawn shanhte  bawm hkam da sai majaw dai lam de kadai hkum sa ngu nna August (5) ya shani Kawng Sa Hti mare masha ni hpe sa tsun let hkawm sa hkrum lam hkum pat kau ya ai hpe na chye lu ai.
Myen Hpyen Dap hkum pat kau ia hkrum lam gaw mare masha n kau a yi sun sa ai lam re sha n-ga hpun hta, shat mai tam sa ai lam mung re nga nna mare masha ni tsun ai.
Lai wa sai July (27) ya shani hta mung Kuthkai Ginwang, Loi Ngawn mare hte  Galeng mare lapran na Nam Hkai hka hpri sumri mahkrai hpe Myen hpyen Dap Hk.L.Y (45) na hpyen hpung ni sa run jahten kau ya ai majaw Galeng mare grup yin nga ai Mung mare masha ni yi sun hkau na nmai sa mat nna yak hkak hkrum mat ai lam na chye lu ai.


text:
w.p myu sh ni e
Partners relife a lam
Tsaw ra ai mai gan Mung dan ni hta du taw nga ai J.W sha ni hpe ga saw lajin mayu ai dai ni anhte a mungdan hta byin nga ai mjan a majaw buga masha ni ruyak tsim yam hkrum nga sai hpe yawng chye nga chyu lu rai sai, ndai majan mung koi yen nmai ai majan mung rai nga ai , ndai majan galoi she zim na mung gadai nchye lu nga ai .
Miwa mung hte hting bu ai majaw anhte a tsin yam hkrum masha ni hpe mungkan kaw na garum la na mung grai yak nga ai . Dai majaw nang ngai mai gan ga du nga sai ni madu hte ni htep ai nawku hpung ni ,manang ni, madu shang lawm ai wupung wupawng hkan e anhte a lam hpe chye tsun da ra ga ai ,anhte lam hpe anhte sha ntsun dan, nkajai dan yang kadai mung atsawm chye na nre.
Dai ni US,Canada,UK,Norway,NZ,Australia kaw nga ai J.w sha ni hpe lajin mayu ai ndai partners relife development ni hpe matut mahkai la ga ngu gasaw mayu ai ndai wuhpung gaw Myen Mung jarit na tsin yam ni hpe garum nga ai ni re, nkau chye ai ni mung nga na sai , anhte NZ na J.W sha ni gaw ya ten ndai wuhpung hte matut let tsim yam masha ni hpe grau na tang du ai ladat hte garum lu na matu hkyen la jang nga sai.


text:
(၃.၂.၂၀၁၅) ရက္ေန႔ နံနက္ (၈) နာရီ အခ်ိန္ ေကအိုင္ေအ တပ္မဟာ (၂) လက္ေအာက္ခံ ေကအိုင္ေအ တပ္ရင္း (၂၆) ေဒသ ျဖစ္ေသာ ဟိုပင္ေဒသခံ ေမာင္ လဖိုင္မာဒီး (၂၈) ႏွစ္ သည္ ဖားကန္႔ မွ ဆင္း လာစဥ္ ျမန္မာ စစ္တပ္ (ခလရ-၆) တပ္ မွ
လံုေတာင္ဂိတ္ အေရာက္တြင္ အေၾကာင္ မဲ႔ ဖမ္းဆီး ရိုတ္ႏွက္ ျခင္း ေၾကာင္႔ အျပင္း အထန္ ဒဏ္ရာရရွိသြားေၾကာင္း သိရွိရပါသည္။
၄င္း အား ယခု အခါ ဟိုပင္ေဆးရံုတြင္ ေဆးကုသခံေနရေၾကာင္း ေဒသခံ မ်ားထံ မွ သတင္းရရွိပါသည္။
Feb 3, 2015 ya shani 8:00am ten daram hta KIA Masat (2) Dap Ba, Mat (6) Dap Dung ginra Hpakant Nam Ya mare de na 4×4 “4WD” Modo (3) hte Tat.M-(66) ni hpe ngun jat na matu lung wa ai mying nchye shi ai Myen tai hpyen hpung ni hpe Nam Ya hte Kap Maw lapran na lup wa kawng kaw tinang KIA MHH ni Bawm hte hkap adem bun ai hta myen dap maga na malawng maga hkala nba hkrum mat nna, Myen Du (1) si mat ai lam na chye lu ai, dai myen du wa a mang hpe dai shana de jang Kamaing de htaw mat wa sai lam shiga na chye lu ai.
Dung (9) Ni Myen Modo Hkap Kapaw Myen (15) Si
Feb 3, 2015 ya shani 5:30pm ten daram hta lahta Sam Mung KIA Masat (4) Dap Ba, Masat (9) Dap Dung ginra Lashio de na mying nchye shi ai Myen tai hpyen hpung ni Modo (5) the lung wa ai hpe Bum Sum Shi the Man Pying lapran na hpun gaw kadawng kaw tinang KIA MKM ni Mawm hkap dem bun ai hta myen dap maga na marai (15) si nna marai (7) hkala hkrum mat ai lam shiga na chye lu ai.
KIA Dap Dung (9) Hu Hpyet Hka San Yang Kaw Gasat Poi Byin
Hu Pin Mare Na Jinghpaw Mung Masha Langai Hpe Myen Dap Hk.L.Y-(6) Ni Rim Adup Zingri
Feb 3, 2015 ya shani 8:00am ten daram hta KIA Masat (2) Dap Ba, Masat (26) Dap Dung ginra Hupin Mya Ti Ta kaw shanu nga ai Slg. Lahpai Zau Tang the Jan. Labya Hkawn Nu yan a kasha Lahpai Ma Di Asak (28) ning gaw Hpakant kaw na yu wa ai lam lapran Lung Tung Gate kaw Myen gwi dap Hk.L.Y-(6) ni rim la nna zingri kau ya ai lam shiga na chye lu ai. Ya yang Hu Pin Mung shawa tsi rung kaw tsi tsi hkam la nga ai lam shiga na chye lu ai.
(myutsaw kasa)


text:
Nbung laru gaba
Aotearoa & NewZealand
(Ndai bat mitup gaw NZ mung dan hta Maori ni a laika ga masat bat re)
Mungkan hta ndum shami mat mat wa ai amyu ni lawlaw wa rai nga ai,tinang a lamu ga ni mat mat n-na masha ni ndum ai sha gayau mat wa let ndai mung kan hta n-dan dawng mat wa lu ai amyu ni law law wa rai nga ai, gasha dawn u.s mung dan na red indian masha ni zawn re .
Dai hte maren ndai NZ mung dan a jau man rai nga ai Maori myu sha ni mung shan hte a Aotearoa ngu ai mungdan hpe shamat kau ai amyu ni rai nga ai.hpa majaw shan hte ni tinang a mying shing teng hpe sha mat kau wa nga a ta, Maori ni gaw nz mung dan hta shawng nga ai amyu ni re , lai wa sai ten shan hte a makam gaw nat jaw re lai li lai ka nlu ai hpang daw de sasa na sara ni lai ka galaw ya ai majaw lai ka lu ai ni re,
Maori ni gaw mung kan hkalim ai(sha u ing) lam hpe chye ai amyu ni re,bai na shan hte ni gaw tinang a labau ni hpe ngup ga hte tsun galen hkrat wa ma ai ,bai shan hte gaw hpun sum la tawk ai lam hta grai sharawng ma ai, tinang a gaji gawoi ni a lau ni hpe dai tawk da ai hpun sum la ni hpe yu let chye ma ai, Marae ngu ai dum nta ni hta amyu htung hkring hte sen gai lam ni hpe tsun ja hta ma ai .dai marae nta gaw anhte j.w nta hte loi bung ai galu yang re rai nga ai ,dai marae nta ni hpe grai shagrau hkung ga ma ai htunghkring poi zawn re ni hpe dai shara hta ga law ma ai.
Tsa ban 19 hpang daw de gaw European masha ni shang bang wa ai kawn shan hte a lamu ga ni hpe si mani ai ladat hte zing la hkrum sai. masha sai gayau mat wa ai hte ahkaw ahkang ni hkrat sum mat ai .dai zawn shning lawlaw ndum shani majoi nga pyaw shalai kau ma ai dai hpang Maori ni hte shan hpraw ni sha da gasat ga la hkat ai hpang 1840 feb 6 ya hta Waitangi ngu ai shara hta lahkawng ma ga na masha gaba ni ta mast htu let sha zim kau ma ai.Dai gashaka laika gaw a tsawm sha lachyum byan da ai lam nga ai maori ni gaw english ni hpe dai ni du hkra shan hte ni a lamu ga hpe masu la da ai ngu hkam la da ma ai, bai nz mung dan hpe english ni up hkang na lam hpe myit hkrum ta masat htu da ma ai ,
english ni gaw shan hte hpe pyaw pyaw tawn da ma ai dai lam ni hta shanhte gaw pyaw taw nga mat ai .Rai tim dai ni maori myu sha ni gaw shan hte a lam ni hpe bai nhtang gaw gap nga ma sai amyu htung hkring lai li laka ni hpe gaw sha rawt da lu ma sai ,asuya mung shan hte hpe shgrau sha tsaw da ma ai , maori ga hpe mung dan a no.2 rung ga hku jai lang ai maori laika hpe subjet langai hku sharin ai shan hte a lak san dakkasu ni nga ai hte mungdan a amyu sha mahkawn hpe maori hku mahkawn ngut jang she english hku mahkawn ai .parliament hta Maori party gaw no.6 kaw rai nga ai.
Dai ni shing gyim ahkaw ahkang hpring nga ai mung dan na lamu ga ma du ni ndai zawn re simani ai ladat hte dawn hkrum nga ai ,masha gaw pyaw jang yawng hpe malap kau wa ai baw remaori ni mung shan hte majoi nga shalai ai ma jaw shan hte a shing teng amying hpe shamat kau sai re , dai ni anhte j.w shani mung ga ra de du mat wa na kun myit yu hpa rai nga ai , nlaw nla re ai hte masha ni a la pran mahkoi wa nmat wa na kun? dai ni j.w shani gaw satan a zing ri ai lam ma jaw anhte hta rawt malan mayu ai myit naw rawng nga ai lama na sim sa ngwi pyaw wa yanggara hku rai wa sa na kun? du na ten hpe myit shing ran let shakut shaja sa wa ngu yawng hpe ga saw dat ai rai.
Hpaji byeng ya a npawt gaw karai kasang rai nga ai, jinghpaw wunpawng shani yawng hpaji lamhta kung hpan wa mu ga .
Africa Mungdan du,Magrau Grang ai Wunpawng Shayi
J.w shani dutaw nga ai NewZealand mungdan a lam
Jinghpaw wunpawng sha ni a buhtawt kumran hkrat wa ai gaw mungkan a sinpraw, sinna ,dindung, dingda chyam bra nga sa ga ai.Mungkan ga gaw mare gahtawng langai zawn sha rai mat wa sai re.Jinghpaw wunpawng shani du taw nga ai NZ mung dan a lam hpe ntsa lam shachyen ya dat ai.
NewZealand mungdan gaw dingda pacific nammukdara hta nga ai zinlawng mungdan kaji re dingdung hte dingda ngu ai madung zinlawng lahkawng nga ai ,masha law malawng gaw dingdung zinlawng hta nga ma ai,mungdan yawng 268,000 sqkm gaba ai,ndia mung dan hta shawng du ai gaw Maori ni re 8th-14th century hta du sai ,dai hpang 19th century ram hta Europeans ni bai du shang wa ma ai,NZ mungdan hpe Maori hku Aotearo nga ma ai .1642 ning hta europ masha langi gaw Holand mungdan na Zealand ngu ai mying hpe la let NewZealand ngu shamying hpang ai.1800 ram kawn Europ mashani lawlaw wa dushang wa sai .2004 jahpan hta mungdan ting masha wan 4 jansha nga ai.
NZ mungdan gaw msha bawsang hte htunghkring hkum ai sha ra re,75% gaw europ ni rai nna ngam ai gaw Mario hte pacific zinlawng mashani hte Asian ni rai nga ai.ahkyak madung mare ga ba 4 sha nga ai Auckland,Wellington,Christchurch hte Dunedin ni re ,Mare daju gaw Wellington re.duhkraladaw gaw ladu lai namung ngahte ai hte ladu lai mung ngashung ai,mungkan hta nbung sanseng dik shara mung rai nna tsit tsawm ai hte simsa ai mung dan re,NZ mungdan mashani gaw makau grup yin shingra tara hpe grai manu shadan ma ai nuclear power nlang ai hpe grai arawng la ma ai.
Democracy mungdan re hte maren shing gyim ahkaw ahkang hpring tup nga ai ,mung kan hta num ni ralata me hpe shawng bang lu ai mungdan langai re ,num ni hpe manu mana makawp maga da ma ai ,yatatut mungdan ning baw PM mung num rai nga ai.
NZ mung dan gaw mungkan hta 100% tup hpaji chye ai kaw lawm ai ,lawu tsang (primary) jawng lai ka sharin ai hta mung kan kaw no.1 rai nga ai , mani asak 6 ningkawn lahta tsang duhkra nsharin nmai re,University lung na matu ra ai gumhpraw hpe atsuya kaw na mai hkoi la ai ,ndai hta PR lu da sai ni mung lawm ai.mungdan ting dakkasu 8 hte laga polytechnic ni lawlaw mung nga ai.
NZ mungdan gaw hkai luhkai sha hte rem lurem sha ai lam hpe madung dat ai ,tinang lu ai shang gumhpraw hta hkan nna mashayawng gaw hkanse (tax) bang ra ai tax hta ai hta mungkan hta tsaw dik kawlawm ai re rai tim yagaw bai shayawm kau sai.shang grum hpraw nau nga ai hte yak ai ni a matu manu hkyam sa ai hku atsuya nta ni hpe mai shawk ai,bung li n-nga mat na yak hkak wa yang atsuya kaw mai garum hpyi ai. magaji ni 6 ning duhkra tsi manu njaw ai sha tsi lajang ya ai ,atsuya tsirung ni hta tsi tsi yang tsep kawp manu jahpu nla ai hte mashangai yang tsep kawp manu njaw ra ai.
Ndai hte mi nz mung dan a lam hpe ntsa lam tang madun dat ai rai.
Maroi ni nz mungdan hta shawng du na hpa majaw Aotearo ngu ai hpe shamat kau ai hpe hpang de bai tang madun dan na.


text:
Lai wa sai bat gaw anhte Wellington kaw nga ai Jinghpaw wunpawng shani hpe Godspel chapel nawku hpung na ni fellowship saw shaga ai majaw anhte mu nga ai hte yan sa let wunpawng yungwi nsen ni hte sa shang lawm saga ai, bai nna anhte wunpawng myu shani a lam hte anhte a buga ginra ni a lam hpe sumla ni hte sanglang dan ai lam ni galaw ga ai, shan hte hku na anhte a htung hkring yungwi nsen ni hpe grai myit shang sha ai hte anhte mung aw le le aw le le nga ai wunpawng tone hpe sharin ya let shada hku hkau ganawn mazum ai lam hpe galaw lu ga ai.
Ganawn mazum hpawng sa ga ai
Lai wa sai bat gaw anhte Wellington kaw nga ai Jinghpaw wunpawng shani hpe Godspel chapel nawku hpung na ni fellowship saw shaga ai majaw anhte mu nga ai hte yan sa let wunpawng yungwi nsen ni hte sa shang lawm saga ai, bai nna anhte wunpawng myu shani a lam hte anhte a buga ginra ni a lam hpe sumla ni hte sanglang dan ai lam ni galaw ga ai, shan hte hku na anhte a htung hkring yungwi nsen ni hpe grai myit shang sha ai hte anhte mung aw le le aw le le nga ai wunpawng tone hpe sharin ya let shada hku hkau ganawn mazum ai lam hpe galaw lu ga ai.
Saw shaga lai ka
Hting bu Mungdan Australia kaw shanu nga ai J.W sha ni a shawng n-nan lang na ginlung Christmas hpe lawu na hte ma ren galaw na lam shana dat ma ai lu sa ai ni gaw npu na hkring dat hte matut mahkai la ga.
De,
kachin.aus@gmail.com


text:
Radio Veritas Asia Buick St., Fairview Park, Queszon City, Metro Manila. 1106 Philippines | + 632 9390011-15 | +6329390011-15
Sarabyin Mungga
Saradaw, Jau, Mama ni hpa majaw ding hku nde ai rai kun?
Tsawra hkungga ai Nuwa hpu nau ni, anhte Kahtiloc Nawku hpung hta, Sarabyin, Saradaw ni, Wa Jau ni, Mama ni, Bro ni hpa majaw Dinghku nde ai sha, Sasana magam hpe gun hpai nga ai rai, Ngu ai hpe chye mayu ai kun? Ndai ga san hpe madat yu...
1 day 21 hours
Wa Sarabyin a mungga, Oct 15
Wa Sarabyin Francis a mungga (8 Oct, 2013)
Lk 10:38-42 “Ya shanhte sa wa nga ma yang, kahtawng langai mi de shi shang wu ai: Marhta ngu ai numsha langai mi mung, shi a nta hta shi hpe hkap la wu ai. Dai numsha gaw Mari ngu ai kanau...
1 week 1 day
Wa Sarabyin Francis a mungga, Oct 8, 2018
Tinang a prat hpe tinang ra ai hku tinang hkrai ka lajang la nga na kun, shing nrai Karai Kasang hpe madaw ka lajang ya na ap jaw na ga ai kun?
1 week 5 days
Shanhte hta nhkum zup gawngkya ai lam ni nga tim Kanu Kawa ni hpe hkungga la ra di ra ai, nga nna Wa Sarabyin tsun
Bat masum ya shani shagu makam masham sharin shaga ya ai lam ni galaw nga ai Wa Sarabyin Francis gaw, lai wa sai bat masum ya, September 19 ya shani San Peter pa kaba hta du hpawng nga ai shawa hpawng hpe, ‘Kanu Kawa ni hpe hkungga la ra di u’...
1 month 18 hours
“Madu Yesu Gaw Sumnung Shingdi Tsawra Matsan Dum Lama Chye ai Sagu Rem Wa,Kasi Kaja Rai Nga Ai” nga nna Wa Sarabyin Hkaw Tsun Lai Wa Ai Shiga
Madu Yesu gaw sagu rem wa, kasi kaja rai nga ai. Tsawra matsan dum lama ai ngu ai kaw nna pru wa ai shi a magam bungli ni hpe sum nung shingdi ai, hpung masha ni hte ni ni htep htep nga ai ngu ai masa hte shadan shadawng ya ai, sagu rem ni yawng...
1 month 19 hours
Yesu Hpe Jen Da Ai Wudang Daw Mi Sha Ngam Sai Nga Teng Ai Kun
San Ga Mahtai Lu Na,Sa Ga Pandung Du Na Lamang
Ndai Lamang hta "Moi Madu Yesu Hpe Jen Da ai Wudang Daw Mi Sha Ngam Sai Nga Teng Ai Re Kun" ngu ai ga san hpe Wajau Vincent Lazum Naw San htai da ya nga ai.
1 month 2 days
Question and Answer (Novena Akyu Hpyi Ai Lam )
Novena Akyu Hpyi Ai Lam ( San ga mahtai lu na,sa ga pan dung du na lamang )
By Fr.Vincent Lazum Naw San
1 month 2 weeks
Makam Masham Hka Ja Ai Lam
N-dai makam masham hka ja ai ndai lamang kaw nna Wa sarabyin Francis hkaw tsun lai wa ai mungga ni hpe shapoi ya nga ai rai nga ai.
Ya ndai bat na mungga gaw , ja chyum mungga ,Luke 9:7-9 hta rawng ai
“Shing rai byin ai lam...
1 month 3 weeks
Wa Sarabyin A Mungga (Makam Masham Hka Ja Ai Lam)
Tsawra ai Nu Wa Hpu Nau ni, n-dai makam masham hka ja ai ndai lamang kaw nna Wa sarabyin Francis hkaw tsun lai wa ai mungga ni hpe shapoi ya nga ai rai nga ai. Ya ndai bat shapoi ya na mungga gaw ; Mt 9:9-13-
“Yesu gaw dai shara kaw...
1 month 3 weeks


text:
Radio Veritas Asia Buick St., Fairview Park, Queszon City, Metro Manila. 1106 Philippines | + 632 9390011-15 | +6329390011-15
(35) Lang NguNa A-lam Wudang Shagrau Poi Hte Seng Nna , Poi Komiti Amu Madu Sara Paul Tu Raw hte hkrum shaga ai lam.
2018 September shata 13 ya shani kaw nna 15 ya shani du hkra galaw ai (35) lang ngu na Alam Wudang Shagrau Poi hte seng nna Poi Komiti Amu Madu Sara Paul Tu Raw hpe RVA Jinghpaw N-sen Shapoi Dap kaw nna poi hpang jahtum shani hkrum shaga ai shaloi, shawoi shaning na Wudang Shagrau Poi hte shai hkat ai lam ni hpe tsun jahpra dan lai wa sai.


text:
Lai wa sai Dec 1 hta Wellington, Porirua mare WhiBay soccer club hta ga law ai junior camp de anhte NZKC ni hpe mung saw shaga ai majaw NZKC ningbaw Slg. Lakang Dau Hkawng hte rau shayi sha Lhpai Jaseng Aung hte Lahpai Ja Htoi yan gaw htung hkring ka hkrang hte sa shang lawm lai wa sai.Ndai hta asak 7 ning kawn 10 ning lapran na Num sha ni hpe jawng dat ai ten hta Num sha ni hta chye ging ai lam ni hpe sharin ya ai lam rai nga ai, shan hte ni gaw Myen mung na num sha ni gara hku buhpun palawng hpe hkrut ai , mahpe gara hku ba ai ni hte Myen mung a htung hkring lam ni hpe san htai galaw law lai wa sai lam dai lamang hta sadu lawm ai Slg.Lakang Dau Hkawng kawn chye lu ai.
Shi bai tsun ai hta " Ndai ma ni gaw she kaji tim shan hte hta chye chyang ai lam ram ram nga ma ai yawm dik mungdan 50 ram a lamu ga masa ni hte mungdan shing du labau ni hpe chye tawn da chya lu rai ma ai,anhte ni a htung hkring ni hpe shan hte sharin la ai zawn shan hte kaw na mung ma ni hpe gara hku sharin achyin ra ai ngu hpe lu sharin la ga ai"
NZKC hku na gaw Myen mung bawsang ni yawng a gawng malai shang lawm ai re lam chye lu ai.
W.P Htung hkring sharin la ai Kiwi ma ni
Lai wa sai Dec 1 hta Wellington, Porirua mare WhiBay soccer club hta ga law ai junior camp de anhte NZKC ni hpe mung saw shaga ai majaw NZKC ningbaw Slg. Lakang Dau Hkawng hte rau shayi sha Lhpai Jaseng Aung hte Lahpai Ja Htoi yan gaw htung hkring ka hkrang hte sa shang lawm lai wa sai.Ndai hta asak 7 ning kawn 10 ning lapran na Num sha ni hpe jawng dat ai ten hta Num sha ni hta chye ging ai lam ni hpe sharin ya ai lam rai nga ai, shan hte ni gaw Myen mung na num sha ni gara hku buhpun palawng hpe hkrut ai , mahpe gara hku ba ai ni hte Myen mung a htung hkring lam ni hpe san htai galaw law lai wa sai lam dai lamang hta sadu lawm ai Slg.Lakang Dau Hkawng kawn chye lu ai.


text: Shawnglawt KIO/A ginra daju rai nga ai Laiza e ya hte laman KWA (Kachin Women Association) ni zup hpawng galaw nga ma ai da. Jinghpaw Nusha ni Miwa ga de dut sha hkrum ai ni hpe gara hku garum na lam ni hte hten zar nga ai an-hte a Jinghpaw Wunpawng ramma ni hpe bung li tam jaw let shading sharai la na lam in hte seng nna tsun jahta nga ma ai lam chye lu ai majaw yawng chye hkra n dai kaw mara dat ai hku re. Nan hte gara hku mu ai lam ni hte gara hku di yang n dai mang hkang ni hpe mai hpara na lam ni hpe naw she tsun dan yu marit manang ni e.


text:
时间:2018-01-02 16:43:56 来源:德宏团结报
(Shata 12 nhtoi 27 ya na do)
Shanzin hpan wa gaba wa na htung lai chye ton nna namnak jat ya na. Wa yo ai go grau gadun ai ten laman hta arang nau n dat bang ra ai lu yo jahpum la nna lawan lu dut sha na matu re. Wa hpe lawu na lam 4 hku nna yo gaba la na: 1. Wa yo jahpum ladat hte atsom yo lajang jang she wa grai hpum tsom ai. Wa gasha ni chyu jahka ai ko nna go wa-shat grai chye sha wa sai, dai ko nna namnak li jat wa magang wa-shat nau n lu sha mat wa sai, namnak kungkyin 50~60 daram du jang shani shanang namnak li jat wa magang rai sai. Shata 6~8 daram a hpang ko nna go nau n lu gaba sai, dai majo hpum ai bo wa hpe go shata 6 a shong hkan rim dut kau ra sai. 2. Yo jahpum ladat lang na. Wa gasha ni chyu jahka ai ko nna lu dut sha na ndai aten laman hta go wa hpum gaba wa na matu akyu namshum su ai bo wa-shat lo yo ra sai, ndai bo ladat go aten grai gadun ai laman hta namnak grai li jat lawan nga ai. Ndai hku yo na rai jang wa-shat shong gayau jahtuk la ra ai, wa gasha kungkyin 60 daram du jang ndai bo ladat hku nna mai yo jahpum la sai. Shong nnan do go gaba lawan ai majo, di hpro dat lo rong ai bo hpuiho silau yo ra ai, hpang hkan go wa langai mi hpe hpuiho silau kungkyin 2.2~2.4 daram gayau bang yo jang rai sai, lani mi hta wa-shat 3~4 lang bang yo ra ai. 3. Wa-long hte wa-long makau graup-yin na htingwan sharai jahtuk ya nna, gahtet gatsi shadang laman 18~21 daram hta sharam ton ya ra ai, yi-nam lado hta gahtet gatsi shadang laman 30 a lahta de rai mat jang wa ni wa-shat atsom n lusha nna nau n lu gaba ai, ndai aten hta wa-long na chyinghka hkalap ni asan awan hpo kau nhtom, nbung gatsi jashon bang dat nna gahtet gatsi shadang shanyem kau ra ai. Nshung lado gahtet gatsi shadang laman 10 a lawu de rai mat jang wa ni wa-shat grai lu sha nga ai, raitim nau gashung ai majo nau n lu gaba ai, dai majo nshung lado hta wa-long ko loi lum na hku galo ton ya ra ai. Wa-long gok mi hta wa ganu gade rong na go wa-long gaji gaba hta hkan nna ramdo hku rong rem ra ai, nau rong shalo kau jang wa-shat atsom n mu sha nna gaba yak ai. Lani mi hta wa-long na sanseng lam lahkong lang galo ra ai. 4. Aten yu nna wa dut kau ra ai. Gara aten hta dut na go wa-shan a gaja shadang hte namnak li shadang hte grai seng hkat ai hta n-ga, ja gumhpro shang lam hta mung grai wa-hkye hkra nga ai, dai majo gara aten hta wa dut yang grau mai na ngu ai go, wa gaba lawan ai shadang hte wa-shat sha ai shadang, shanzin rong shadang, gatya manu re ni hpe yu ra ai. Mayu e go shata 6 daram yo jang dut kau ra sai, dai ko nna wa nli n bung jang mung wa gaba wa ai masa ko no yu ra ai. Gumhpon nna tsun ga nga yang, maigan de nna jashon la ai wa nli hpe go kungkyin 95~ 105 daram rong jang mai dut kau sai. Anhte mungdan na wa nli gaja hte maigan na wa nli gaja hpe jahpre la ai go kungkyin 87.5~ 95 daram rong jang mai dut kau sai.
(Ngut sai) (Gale ai: Zinghtung Ma Sam)


text:
时间:2018-01-12 10:53:17 来源:德宏团结报
2018 ning hta jongma hpung lahkong hte masum sharin ya na hku hkyem nga ma ai. Galang tam yang jongma 20 hkap la na hku lajang nga masai. Bai nna, shanhte ni go amyusha ni a htunghking maka rung rai ni hpe mung grai da jahting da ngut chyalu rai nna, gadai ni ra yang, gara wuhpung wuhpong ni ra yang mung mai da lajang ya nga ai, ya shanhte gahtong ni go nta shagu ko nta ma⁃ sha hkum gu dek nan lang ra ai htunghking buhpun ni yong da shajin da ya masai.
Shana de hkying 6 ko mare masha ni htunghking shat gada hte hkrak poi manam ni hpe htunghking lusha hkap hkungga la-ra la nna, dai rida maka sara ma gaba marai 10 ko nna mung ndai htunghking jong nta ko tsora shawang myit garum lai wa sai myitsu lauban ni hpe tsora myit madun ai lamang galo ma ai. Shana go dai nu num ni ko nna htunghking ka hkrang ni ka madun dan, Shuili Namgyinli Wunpong shayi marai 6 hpung ni mung htunghking ka hkrang grai grai tsom ai ka dan rai, buga yungui shayi shadang ni madu ra ai mahkon hte htunghking dingshon hpe hkalum mahkon ma ai. Shingrai shana hkying 12 jan hkra htunghking htongka ka nna wu wu di di dingshon poi hpe hkalum la ma ai.
26 ya shana de ngai Lahkum mare du ai hte Mare na sak gaba dik ai dingla myitsu Lahpai Baknoi Nong asak 89 hte Hpauje La asak 80 jan yan hpe hkrum shaga yu yang chye lu ai, ya nga ai Lahkum mare ndai go moi na bum Lahkum a hkauna pa re, 1955 ning ko nna Miwa mung Gungshan tang hte asuya ko nna mare htot na hku tsun shadum jahprang hpaji jo ai majo htot hpang wa ai, 1960 ning ram ko nna go mare ting htot yu wa sai. Moi go htinggo 20 sha re, ya go htinggo 80 jan masha jahpan 300 jan du mat wa sai, moi go htunghking nta hkrak galo rong ai, 2014 ning Yinkyang nnangnon gaba hpang ko nna asuya e nnangnon htang nta woi galo ai ko nna ya na prat dep nta hkrai galo rong mat ma ai.
Ndai Lahkum mare go, Jinghpo Wunpong amyu Zi, Maru, Lashi, Jinghpo hkum ai gahtong re, htunghking hkringhtong rida maka hpe sharong nna mateng daini du nta shagu rida maka su ai. Rai yang ndai lahkong masum ning laman e htunghking da maka grai grai byin ai dinggai ni agajong agaja n nga mat wa, machyi mako a majo n mai da mat wa, bai ya pra jat wa ai num gasha ni hte nnan la bang ai dinghku num ni htunghking da maka hpe n sharong mat wa ai hpe yu mu gajong masin gahpra nna shanhte ni lo lo lang jom bong dinglun jahkrup wa yang amyu sha ni a manu dodan n lu ai, daini na prat dep jak hte n lu da shapro ai, anhte Wunpong amyusha ni a rida maka ndai hpe n mai shamat kau na re ngu shanhte ni htunghking rida maka sharin jong hpo na hku jom myit sumru lu ai hte maren, jong nta galo na matu chye ai mano manang ni hkan achyum achyam rai garum hkan hpyi hkom ai hpe Yinkyang ginwang asuya Laili laika hpaji dap(Wunhua jan) ni chye ya nna, shanhte ni ta tut wa maram yu yang, ndai Lahkum mare na nu num ni go tinang a htunghking rida maka hpe grai tsora ai, nta shagu nan htunghking rida maka chye ai ni re, ndai gahtong ko Jinghpo Wunpong amyu sha rida maka makop sharin ginlen jong hpo yang hkrak ai hpe mu maram nna seng ang ai rung dap de laika bang nna lajin dat sai. 2016 ning shata 11 hta Htunghking jong ndai hpe asuya ko nna mungdo gaba atsang manu dodan n lu ai rida maka hpaji makop sharin ginlen shara masat ya sai hte mare, htunghking rida maka sharin jong nta galo na gumhpro sen lahkong mung garum ya sai, shingrai 2017 ning htum wa maga da dajong nta ndai atsom lu galo ngut nna 2017 ning htum wa maga shata 12 nhtoi 27 ya shani, 2018 ning hpe hkap tau ai hku nna htunghking rida maka sharin jong dingshon poi hpe wu wu di di lu galo la sai re.
Ndai da da sara ma marai shi go: Hpakon Roi, Gunmo Yin Nam, Labang Hkon, La⁃ hpai Tong, Marip Kai, Sumlut Roi, Zin-yu Mu Gyong, Zin-yu Mu Ko, Mahko Ko, Sum⁃ lut Mu Bung.
Hpaji jo sara ni go: Marip Roi, Tsin Yu Weng Bok, Maran Roi, Hpauje Hkon, ni rai nna garum gahtau ai ni goJa No,Maran ma pan ni re. (Ngut sai)


text:
Daini gaw Ginding Aga Nhtoi re!
Ndai nhtoi lamang ni hpe “Trees for the Earth”, “Let’s get planting”, “tsit lali ai GINDING AGA… hpun jawm hkai ga” ngu ai gabaw hte mungdan shara shagu galaw nga ai re.
Amerikan mungdan hta hpang ai ndai nhtoi hpe Mungkan Wunpawng Hpung UN kaw nna mung ‘International Mother Earth Day’, Mungdan Gadaga Kanu Ginding Aga Nhtoi ngu masat let ndau laika shapraw dat ai re.
Ndau hta “hten za ai grupyin shingra e asak hkrung ai (shing n rai) amu galaw ai majaw, 2012 ning laman si ai masha wan 12.6 re lam maram tawn ai. Dai gaw mungkan shadang si ai 4 hta 1 hkawt re” nga tsun ai.
Shingra tara hten za shangun ai lawnglam ni gaw--- nbung n san seng ai lam (pollution), shingja tsi baw ayai ai lam (chemical exposures), du hkra ladaw galai shai lam (climate change) hte dat shingkang (radiation), ni a majaw ana hpan 100 jan mungkan shara shagu byin jawng nga sai re.
N kaja ai grupyin shingra a majaw byin pru ai ana ahkya ni shayawm kau lu na matu tinang nga ai, tinang amu galaw ai shingra ni hpe grau mai kaja hkra galaw na matu April 22 daini ang ai Ginding Aga Nhtoi e Mungkan Wunpawng Hpung lajin tawn ai re.
UN Ninggawn Amu Madu Kaba Slg. Ban Ki-moon tsun ai hta, “Daini ang ai Kanu Ginding Aga Nhtoi e anhte masha shagu myit yu na matu lajin mayu ai gaw, anhte lata galaw ai hte maren de a akyu ni dinghta ga ntsa mu lu na re majaw de a akyu ni hpe htawm na ban ni hkam sha na re.”
Daini (sinna mung ten) UN rung daju New York e Du Hkra Ladaw Galai Shai Lam (Climate Change) hte seng ai 2015 Paris Myit Hkrum Ga Sadi hpe mungdan 170 jan na dat kasa ni sen htu shagrin na rai nga ai re.


text:
Shawng nnan myu hte Mungdan a matu asak hkum hkrang ap nawng lai wa sai myutsaw share sha gan ni yawng hpe hkung ga jaw dat ga ai.
Shawng lam hta nhkrit ntsang shakut sha ja nga ai myu tsaw share shagan ,myit su du salang ji n-ban yawng hte e n-ngut shi ai an hte a rawt malan hkrun lam hta nanhte hte rau anhte mung shawa mung tut nawng rau rai nga ga ai nang ngai yawng lahkrip ra ra madu lu ai atsam hte du ai sha ra kawn rau shakut shaja sa wa ga.
Wunpawng mungdan shanglawt atsu ya Ningbaw kaba Lanyaw Zawng Hkra a 49 ning hpring rawt malam mung ga gaw ndai zawn re,...
စကၤာပူကေန ကရာေတးေရႊတံဆိပ္ယူၿပီးျပန္လာတဲ့ Kachin
4 weeks ago


text:
时间:2018-09-17 17:21:29 来源:景颇人
①Ten lani mi e chyen hpo hpong ai ningdo 4 lang majoi shingra sharot zinghka dup dinglun zuphpong hpe shata 9 nhtoi 12 ya shani shangut la lu sai. Dup dinglun zuphpong ten hta, Miwa mung hte Afuhan ni sutgan ponghpom hkrang go sharot sai lam hko shabra nhtom, lahkong maga na hpaga dap ningbo ni hpaji jo hkat ma ai.
①为期一天半的第四届跨喜马拉雅发展论坛9月12日在德宏州芒市圆满落幕.跨喜论坛期间,中国阿富汗经济共同体宣布成立,同时举行了首届中国阿富汗企业家对话,来自中阿企业代表共同探讨了中阿企业合作新模式,并就企业合作项目洽谈签约,推动跨喜合作从理念变为现实.今后,企业对话将成为跨喜论坛的常设项目.
②Shata 9 nhtoi 11 ya jahpot, Myen mung Sam dingdung mungdo nambat 2 mung masa du Wugyo Duso go Shuili myu pati asuya ni tsin-yam hkye mawai na matu garum dat ai rung rai hpe, La-shu hkaimu dap hte tsiwan dap ni hpe ap ya nna, rung rai daini hpe mung masha ni a ta ko du du ap ya na lam matsun dat sai.
②9月11日中午,在缅甸腊戌政府会议厅举行的救灾物资移交仪式上,缅甸北掸邦第二行政长官吴觉杜所将北掸邦赈灾委员会从瑞丽市政府接受的救灾物资移交给腊戌农业和卫生部门,并要求两部门一定要及时将物资发放到农户手中,尽快帮助受灾群众恢复正常生产生活.
③Ndai lapran, anhte mungdo na 2018 ning “Mungdan shadang shata” shamu shamot lamang Nshon ginwang ko galo hpang sai. Galo hpang masat hta, lai wa sai ten hta shadang du ai rung dap ni hpe shagrau kumhpa jo sai, kumhpa lu la ai rung dap ni zuphpong hta mahkrum madup lam tsun dan ma ai.
③近日,我州2018年“全国质量月”活动在陇川县启动.启动仪式上,表彰了第六届德宏州人民政府质量管理奖获奖企业,2017年度云南名牌产品,第五届德宏名牌产品和2017年度省州质量走廊示范单位,获奖单位代表作了交流发言,分享了品牌打造经验.
④Lai sai ten hta, tsi rung shang yang masu mago re masha nga ai majo, machyi mako hkrum ai ni jamjau hkrum nga ai. Ndai lapran mungdo mungchying sha tsi rung na wunli makop hpung ni dai zon rai masu hkalem sha ni ai hpe rim kau ai majo, shawa masha ni shakon shagrau ai hkrum ma ai.
④长期以来,“医托”现象在各地屡禁不止,严重影响了患者的正常就医.近日,州人民医院保卫科,警务室,保安公司联合行动,抓获了活动于医院内的“医托”诈骗团伙,受到患者,职工的一致好评.
⑤Yi-nam shang ai hpang, Mangshi ko mangrang gaba htu mu gung rai, lai lam hkan dat sumri masha hpe hkra wa na tai nga ai. Manghkang n byin na matu, Mangshi dum nta gogap dap ni ni go, masha hprai nna lai lam makau hkan na dat sumri sa gram kau shangun ma ai.
⑤进入汛期后,芒市已多次出现暴雨和雷电天气,为防止发生路灯线路触电伤人,确保汛期路灯照明设施安全,正常运行,保障人民群众出行安全.芒市住建局近期以来多措并举,加大对辖区内的路灯设施隐患排查和检修力度,确保安全度过汛期.
⑥Mungdan gata na shawa ahkyu htam hpung “Alashan SEE” ni hte “Yinshan makop maga” hpung ni go ndai lapran Yinkyang ginwang de sa du nna, Da-nyangshan mayan hta nga ai N-grau sa jep yu ma ai.
⑥国内公益保护组织“阿拉善SEE”西南项目中心,“云山保护”组织,近日联合到盈江县高黎贡白眉长臂猿栖息地——大娘山片区进行专题调研.
⑦孔雀舞 庄郁葱摄
(Gale ai: Lahto Brang Ja)


text:
时间:2018-01-12 16:06:47 来源:德宏团结报
(Shata 1 pro 10 ya na do)
U htoi rem ladat U htoi rem ladat Uli madat na hte rim lata kau na lam. Uram ten hta ana lu, dohten, namnak n du, mun n tsom re ni hpe rim lata kau ra ai. U ganu nli hpe go laban bat 8 hte laban bat 13, shing n rai laban bat 18 re shaloi hkan lata la na. Wanpu mung lani mi hta hkying hkum 13 daram sha mai htong shachyi ton ya ai, ushat sharam yo na rai jang ushat arau sha yo nna, nau lo n mai rong rem ai.
Udi di ten hta gon lajang na lam. Uram ni gaba galon wa ai ko nna udi di wa ai ndai laman go grai ahkyak ai laman re majo, namnak shadon shadang ko du n du ai lam jep yu ra ai. Namnak shadon shadang ko n du jang, n-gun hte di hpro dat lo rong ai bo ushat yo ra ai, udi di ten hta di kop loi ja a matu, u ganu ni hpe gai jahkai tsi mung no bang jo ra ai. Udi di na shong laban bat mi daram ko nna u shingjat ni atsom galo ton ya ra ai, rong rem ai raijang udi n shaga kau na matu udi ja ton ai bo uro nten atsom galo bang ton na, ndai laman hta mung wanpu loi chyi chyi re htong shachyi ton ya ra ai.
Uhkai shakro la na lam. Udi gaja jang she uhkai mung bong tsom ai, dai majo uhkai shakro na udi hpe mung grai chye lata ra nga ai. Uhkai shakro na udi go yon tsom nna hke 35~40 daram re lata la na, uhkyi kap, nau din, nau gum-yon, akop nau ja, machyit marut re udi ni hpe go lata kau ra ai. Jak hku shakro yang go lo lo lu shakro na di lang nau n rong nga ai, ndai bo ladat go magam hkrang gaba hku rem hkrat wa ai ko lo lang ma ai. Mayu e go udi shakro shara hta nbung nsa hkrang nna gahtet gatsi shadang laman 22, bam shadang 55% ~60 daram hta sharam ton na. Gahtet gatsi shadang hte bam shadang lu sharam ton na matu udi shakro shara na hkalap gaji gaji re rai nna tsomra tso ra ai, nbung nsa san na matu ulong mida 3 a lahta de tso ra ai hta n-ga, nbung nsa jashon galai bang na ahku jahku ton ra ai. Udi shakro na shong e udi shakro shara hte jak rai ni hpe Lifangmyi 1 mi hta fuemalin tsi haushin 30, gaumungsongya tsi hke 15 di gayau la nna, kagam di ko hkying hkum 10 daram shadu shamu ton ra ai. Udi hpe mung shakro na shong hkying hkum 4~ 6, shing n rai hkying hkum 12~25 re shara ko shalum ton ra ai, jak hten n hten ai lam jep yu yang hpa n ra sa nga jang she, gahtet gatsi shadang sharam ton nna udi mai shakro ai. Udi hta bang ai shaloi udi gaba ai do hpe ntsa de shayon na, ndai bo u hpe go laban bat mi hta udi hpung lahkong mai shakro ai, udi hpe shana de hkying hkum 4~5 daram hta shakro yang grau hkrak ai. Udi shakro ton ai laman hta shakro jak a gahtet gatsi shadang hte bam shadang ni jep yu yu rai ra ai, la-ma nau tso mat shing n rai nau nyem mat jang lawan sharai dat ra sai, udi shakro ton ai laman hta udi hpe 3 lang htong yu nna di lang lawan wan lata kau na. Udi shakro ton sai ko nna go hkying hkum 2 a chyen hte hkying hkum 3 daram rai jang udi hpe yat yat sha di galang mi gale dat dat rai na, ndai laman hta udi hpe n gale ya jang di lang chye tai mat nga ai. Udi shakro jak na gahtet gatsi shadang nau tso mat jang udi shakro shara na chyinghka hpo kau nna gahtet gatsi shadang shanyem kau na, yi-nam lado gahtet sa-up ai ten hta uhkai shakro yang shakro jak chyinghka hpo dat nna udi hpe loi shakop dat ra ai. Udi shakro da ai 18~19 ya daram a hpang udi galang bai htong yu nna uhkai kro pru hpan de hta bang dat ra sai, dai hpang ko nna udi hpe n mai sa shamot sai. (Bai matut hti ga) (Gale ai: Zinghtung Ma Sam)


text:
时间:2018-08-10 10:57:19 来源:德宏团结报
Shata 8 pro 5 ya shani, ginjo dat sumla hkrung pogram hta bang shapro ai 《Shingni su ai Miwa mung myu mare》 lado 2 nambat 1 lang Yinnan Sakhkung hte Chung- hkyin Nanchon ni pya madun shingjong hkat ai “Myu nsam madun” hta, hkringmang daju Chyu En Lai a gahpu a gasha Chyu Pyin De, Myen mung mi na hkringmang daju Wu Pa Rui a gasha Dunuiyi Pa Rui, Myen mung mi na hkring mang daju Wu Nu a gasha Du-tan Tan Nu re ni rau pya shingjong madun pinra ko sa du nna Sakhkung ni hpe n-gun sa jo ma ai.
Aten shaning 60 jan ning lai mat wa sai hte maren, Miwa mung Myen mung mungdan la- hkong na “Chyurum” shingni go masha htinggo 3 ko nna mungdan lahkong jom hkuhkau mazum hkat ai lam byin mat sai, aten shaning je na jang, magyep tsahku zon grau nna dui mu na re.


text:
KIA Masat (3) Dap Ba, Masat (27) Dap Dung ginra de shamu shamawt nga ai Myen hpyen hpung ni November (8) ya shani laknak kaba hkrup mara gap jahte tam nga ai lam shawnglam shi sawk ni shana wa ai kaw na chye lu ai.
Kai Htik kaw du nga ai Myen hpyen hpung ni kawn Pali Bum maga de 81MM (9) lang gap bang nhtawm Lawa Yang deng (31) kaw nga ai Myen hpyen hpung ni ni Hpara maga de 81MM (6) lang gap bang ai sha n-ga Sin Di Bum kaw du nga ai Myen hpyen hpungni mung Htamawk Hkaraw maga de 81MM (4) lang gap bang ai lam nga ai.


text:
Shawng nna C-Box hpe lu galaw la ngut ai hpang lawu na sumla kaw mu lu ai C-Box a matu HTML code ni hpe mu na ra ai. Dai code ni hpe copy galaw la u.
Sunday, February 22, 2009A Ten 1:26 AM
C-Box bang na matu
Step-1
Shawng nna C-Box hpe lu galaw la ngut ai hpang lawu na sumla kaw mu lu ai C-Box a matu HTML code ni hpe mu na ra ai. Dai code ni hpe copy galaw la u.
Shawng nna C-Box hpe lu galaw la ngut ai hpang lawu na sumla kaw mu lu ai C-Box a matu HTML code ni hpe mu na ra ai. Dai code ni hpe copy galaw la u.
Step-2
Dai hpang na a blog ka ai shara kaw na layout de sa nna lawu na sumla kaw mu ai hte maren Add a Gadget nga ai kaw dip dat u.
Step-3
Dai kaw dip ngu jang lawu kaw madun da ai hte maren Pop Up Window kasha langai mi pru wa na ra ai. Dai kaw HTML/JavaScript nga ai a makau na ( + ) masat kaw dip dat u.
Step-4
Dai hpang e gaw Configure HTML/JavaScript nga ai Window pru wa nna de a n pu e Title nga ia kaw gaw myit su wa a C-Box ming hpe ka nna lawu na grau kaba ai text box kaw gaw Step-1 kaw copy galaw da ai C-Box a code ni hpe paste galaw dat n na Save kaw dip dat u. Dai rai yang Myit su wa a blog kaw C-Box hpe mu lu sana ra ai.
0 Ning Mu:
Subscribe to: Post Comments (Atom)


text:
Jinghpaw ni Madu Uphkang Lai hpe Myit Hkrum: Mung masa Pu-ran Maka
Analysis on the Kachins Public and Their Unity for Home Rule
Jinghpaw Sawk Dinglik Hpung
Myitkyina, Jinghpaw Mung
September 3, 2011
Gahpaw
Jinghpaw ni dai ni kaning re mung masa bandung a matu shakut nga ai kun? Mungdan kata dinghku majan gaw lai wa sai shaning ningnan kaw nna hpang wa sai. Shawa gaw shawoi na zawn sha KIO/KIA a “hpyen mung masa” hpe shamyet shanat let myit jasat amyu myu hkrang shala nga ai masa re. Majan shiga, shawnglam shiga, hte ginjaw shiga hpe madung madat nna J.W shawa gaw amyusha ting a myit mada shara hpe sawn la nga ai lai re.
Dai ni na shawa gaw lai wa sai tsaban 20 ning shawng daw na shawa hta gaw dawn jan nna mung masa lam hpe mung mu mada nna madu a lit hpe chye ai hte hkrang shala ra ai aten ahkying gaw rai nga ai. Ning re aten, mung shawa ningbaw ningla ni a “tengman ai mung masa lai hpe shabung hkrang shapraw hkam ai lam” gaw grai ahkyak nga ai. Dai hpang shawa hpe mung dai amyu hte tinang a lamu ga hpe dai jaw ai mung masa lai hte uphkang lai hte myit hkrum nna tinang a shawnglam hpe gawde la ra ai. Ndai lam hpe Jinghpaw ni a mung masa myit jasat hte 1925 ning hta Jinghpaw du ni marai 56 gaw British asuya kaw Madu Uphkang Lam hpyi ai labau hpe mahta nna mung masa lai hku pu-ran da ai.
Shingrai dai ni mung anhte J.W sha ni a Myen a mung masa hku maw lanyet hte Munghkawm Lai (Unitary System) hku atik anang hkwi bang nga ai aten, anhte a Amyu, mungdan hte shawnglam hta matut gumring gumrat sa lu na matu, kaning rai “tengman ai mung masa majan hta ningbaw ningla ni, shawa ni yawng myit hkrum let tinang a shawnglam hpe gawde la lu ai shawa ni tai sa wa na, madi madun da ai.
I. Mungmasa Mabyin hte Jinghpaw Shawa (Political Events and the Kachins)
Labau Shawng Na Jinghpaw Ni a Mung Masa: Matai Htang Gasat Lai
Mung masa hte anhte Jinghpaw amyusha ni a lam hpe labau lai hku nna madi madun ai lam gaw Jinghpaw mung shawa ni mung masa myit manaw hte dai lam hpe kade hkrang shapraw sa wa lu sai kun ngu ai lam hpe chye na shangun nga ai. Dai ni du hkra Jinghpaw shawa gaw mung masa nga yang “hpyenla galaw ai majan gasat ai lai” hpe re ngu nna hkap la nga dingyang re. Amyu kaba ni a dip da ai lailen, n-gun ja ai wa a dip kaboi sha ai lailen, gumchying gumsa wuhpawng na “Du magam-darat daroi shagrit yam sha ai lai, nawku htung kata na “nat” a dip rip hpyi shagreng sha ai shingra htang hta prat pra ai Jinghpaw amyu ni re majaw, masin kahtet ja ai, pawt n yun bu ai, n kam hkam ai, myit ja ai hte n teng ai hpe gasat gumlang ai gaw, anhte Jinghpaw ni a mi na hkringhtawng mung masa lam” rai nga ai.
Dai rai, mau hkai, labau ni hta Miwa Wang Hkyeng ni, Myen hkawhkam ni, Gala mungnung ni, amyu shada, mung shanyen ni hte matut manoi dai ni du hkra majan gasat ai amyu rai nga ai. Ndai mabyin ni hpe dinglik yu ai shaloi “Jinghpaw shawa gaw tinang hpe shapawt ai, shageng ai, dang sha ai, roi ai hpyen hpe gasat ai lai hte ninghkap ai mung masa hkringhtawng” hte prat pra ai amyu rai nga ai. Gasat na sharawng ai, majan hte magau grang, share lu ai hta “Prang hpe majoi nat, Sam hpe majoi sat” ngu ai ga ni gaw madi madun nga ai. Dai rai, “matai htang gasat na hte majan gasat ai” gaw amyu, lamu ga gaiwang ni hpe makawp maga tsaw ra ai “mung masa lai” rai nga ai hpe mu lu ai.
Ndai lai hta kaga ni kade hkik ai, ninggun ja ai, ringchying sai ngu ai hpe n hkrit ai, ahkyak gaw tinang hpe “roi ai, mawp sha ai kadai hpe rai timung matai htang ai majan rai mali ai. Ga shadawn: Manmaw e Jinghpaw dingla langai mi tinang hpe yu kaji, roi ai nga nna baw magra ya ai Gala Punjabi langai hpe nhtu hte du ahpyawt kau ya wa sai. Shawa mung dai hku kanawng nang nna gasat hkawm, lamu ga gasat la rai nga let kanawng lawm nga sai.
II. Hkristan Sasana Prat (1877- 1946): Jinghpaw ni Mung Masa hta Hprang Wa
Ndai ladaw na mung masa lai hpe madi madun ai, dai ni J.W sha ni a ningbaw ningla ni n nga shi ai. Ndai prat na Jinghpaw shawa ni “mung masa hta dum hprang hpang- civil/public political awakening” wa sai. Ndai gaw Jinghpaw ni shawng ningnan mung masa gaw ahkyak ai hpe dum hprang ai lam re. Ndai dum hprang ai gaw ningbaw ningla ni sha n re shawa nan dum hprang ai lam rai wa sai hpe mu lu ai. Dai gaw 1925 ning hta Myen mung a Mung-up Magam (Governor) Sir Spencer Hercourt Butter wa England kaw nna Rangoon de shi a “Uphkang Malawm ni” hte Mungup Gawknu e hkrum hkat ai shaloi Jinghpaw ningbaw ningla ni gaw shi kawn England Hkawhkam wa hpang de “alak mi Jinghpaw Ga a Mung Up Magam, commissioner” san ya na hpe hpyi lajin dat sai lam re. Ndai hpe yu nna dai aten na Jinghpaw ni a Mungmasa lam hta numshawn shaw ai myit hte ngang grin ai mung masa lai ntsa Jinghpaw amyu hte lamu ga hpe gaw de sa na shingran hte yaw shada lam hpe sumtang lam ni ntsa lawu na hte maren pu-ran yu lu ai.
Langai, Jinghpaw ni gaw Myen a Madu Uphkang Shingwung Lam (Home Rule) npu taw na ra sharawng ai lam n nga ai, nga ai. Home Rule ngu ai gaw British hkawseng mungdan shangwang, up hkang mung kata na Madu Uphkang Ahkang Aya uphkang lai rai mali ai. Shawng na ban prat hte prat mung Myen hte Sam ni a uphkang ai kata galoi n hkam ga ai nga ai. Dai kaw ahkyak madung gaw, “anhte Jinghpaw ni hpe shanhte a npu tawn na shing n rai shanhte hte kanawn nga na mungdan hpe myit n hkrum ai,” nga ai. Dai rai hkrak, “anhte Jinghpaw ni hpe Myen hte Sam ni uphkang ai npu, tara jeyang lu ai ahkang aya (Jurisdiction) kawn jahka kau ya nna anhte hpe alak mi Uphkang Du (commissioner) a uphkang lam kata de yawng hpe tawn ya rit, nga nna hpyi shawn wa sai re. Ndai aten British mung shanyen ni gaw Myen mung hpe Uphkang Magam (governor) wa npu jauman masha hpe lai ladat, shara, amyu hta hkan nhtawm ahkang lu uphkang du/ni (commissioner/s) san nna up sha nga ai prat rai nga ai.
Ndai British a Ahkang Lu Uphkang Magam san ai gaw 1, amyu kaba langai hpe masat ai lam; 2, lamu ga masat ya ai lam; 3, mungdan langai hku nna masat ai lam hte; 4, shanhte a masa rum manang langai re ngu masat ai lachyum re. British aten gaw Myen mung gaw hta Myen hte Sam a daru magam shingjawng ai lam hpe asan sha mu lu sai re. Shaloi, Jinghpaw Du ni gaw Myen snr Sam a npu e mung uphkang n kam ai lam hpe labau hte madi madun nna British a kata Jinghpaw ni gaw, “Madu Uphkang Ahkang” - Home Rule hte tinang a Mung Ahkang lu Uphkang Magam (commissioner) madaw san ya na matu Jinghpaw ni jin nga sai, hkyen ngut sai, myit hkrum sai ngu ai hpe madun dan ai lam nan rai nga ai sai hpe Asuya hpe ta hkin din/karum na Home Rule – Jinghpaw National Association mung gaw de nga ai lam re.
Ndai gaw Jinghpaw ni a labau hta kaba dik ai “mung masa shamu shamawt ai lam” rai nga ai. Dai hta 1, Jinghpaw ni amyu, lamu ga hta mahta ai mung masa ahkaw ahkang lam hpe asan sha chye na nhtawm “madu uphkang la na mung masa” gaw jaw-ang ai lai majaw dai hpe de ai lam re. 2, dai gaw Jinghpaw ni hte tinang a lamu ga hpe kaga Myen, Sam wa up sha kau na Mung Masa lai hpe mung mu mada ai hte dai “Kaga ni a up sha na lai hte mung masa lai” hpe n ra ai, n hkam ai, n kam ai majaw “mung masa lai hku gasat, ninghkap kau ai lam rai nga ai. 3, hta mung masa lam sha n ga, hpaji lam, tsi masawn lam hte hkai lu hkai sha bawngring lam ni hpe mungkan hpe uphkang nga sai British ni a hpaji, karum madi shadaw ai hte Jinghpaw ni mung galu kaba sa wa ra ai hpe madi madun ai re. Ga shadawn, India gaw British Mung Shanyen (masha) ni hpe n ra ai gaw teng ai. Raitim shanhte a mung masa lai, uphkang lai, hpaji, nga sat nga sa, htunglai yawng hpe gaw shachyaw la ai hte mungkan hta dai ni mung masa, hpaji, sutgan hte bawngring lam hta tsawdik shara kaw du nga ai re. Jinghpaw ningbaw ningla ni dai lam hpe kaja wa nga yang atsawm hkawn nga sai ngu mu lu ai re.
Lahkawng, anhte myit yu ra ai gaw dai Jinghpaw ningbaw ningla du salang ni “myit hkrum ai lam” re. Dai ni gaw Manmaw daw mung-ga 15 na du salang ni marai yawng 30 hte Myitkyina daw mung-ga 13 na du salang ni yawng marai 26, yawng rai yang 56 tup re. Jinghpaw ni a labau hta ning re mung-ga 28 hpe gawng malai tai ai mung shawa a ningbaw ningla ni myit hkrum nna amyu hte mungdan a matu shakut ai n nga shi ai. Shanhte myit hkrum ai gaw Jinghpaw myu hte Mung a matu “tengman ai mung masa lam hta gui gui galaw ai lam re.” Ndai myit hkrum ai lam gaw Jinghpaw ni a matu Madu Uphkang Lam ngu ai “tengman ai mung masa lai/lam” hta myit hkrum ai lam re. Lahkawng gaw, “Jinghpaw ni a Mungdan” gyin shalat la na matu myit hkrum ai lam re. Masum gaw, Jinghpaw ni a matu kaja ai, jaw ai, lakawn ai Mung Up Magam Ahkang Lu Madu Uphkang Magam (commissioner) lata san ya na matu myit hkrum ai lam re. Mali, n jaw n ang ai mung masa uphkang lam, ningbaw ningla hte Myen hte Sam ngu ai tsasam lai, hpyen hpe gumlang kau ai, gasat kau ai lam hta myit hkrum ai lam re. Manga, Jinghpaw ni mungkan hta jaw ai hku nna galu kaba, rawt jat, chyechyang kunghpan wa na mahkrun hta myit hkrum ai lam re.
Masum, ndai labau shang “shawa mung masa amu” hta myit hkrum lawm ai ni yawng gaw mung shagu na mare du, salang ni hkrai rai ma ai. Dai ni nkau mi gaw jawng sara, hpung magam gun, Karai magam gun, mare a gumchying gumtsa uphkang du ni, lamu ga du ni, amyu ru sai du ni, htunghking du salang ni hkrai rai ma ai. Ndai hta, n bung ai ga, htunghking, labau gauri, hkahku, sinli, Htingnau, Sadung, Maru, Lashi, Azi du ni lawm nga ai, raitim, anhte a Jiwoi Jiwa ni wa “tengman ai mung masa lam hte Ningbaw ningla kaja san ai lam, n hkru n kaja ai uphkang lai, ningbaw ningla lam, maigan hpyen ni hpe gasat ai hta myit hkrum ai lam rai nga ai.
Mali, ndai labau shang “shawa mung masa amu” hpe Sinlum/pangmu Duwa Lahpai Zau Tu hte Manmaw na ningbaw ningla ni woi awn ai hpe mu lu ai. Shi gaw gumchying gumsa du rai nga timung shi a amu gaw Karai Magam gun Hpung up sara mung rai nga ai. Ndai aten gaw Jinghpaw ni Hkristan sasana lu la ai 47 ning sha naw rai nga ai aten re. Ndai hpe yu yang Jinghpaw amyu hte Mungdan hpe sasana shawng lu la ai Manmaw ni a tengman ai hku nna mung masa hte amyu lam ni hta gui gui woi awn ai lam re. Bai nna, Hpung magam gun Rev. Lahpai Zau Tu gaw “sasana amu hta mung woi numshawn ai lam” rai nga ai.
III. Ga Shaga Nga Ai Jinghpaw Du ni a Madu Uphkang Laisa
Dai ni kalang bai tinang a mung masa lam hpe gran rai dawdan la nhtawm amyu hte Jinghpaw mung hpe jaw ai hku gawde labau shang ladaw rai sai. Myen gaw British ni Jinghpaw ni hpe Myen a Home Rule npu e nga mat na matu lajang ai zawn lai wa sai. 2008 ning e atik anang shagrin ai Myen Mung a gawda ai tara gaw “anhte Jinghpaw ni hpe Myen a woi awn ai npu nga mat na matu gawda ai tara Chying-raw hta bang kau ai lam re.
Munga masa hku nna gaw “munghkawm lai” hta nga nhtawm Myen a mayam tai nga na tara shang galaw ai maw lanyet sha rai nga ai. Maga mi gaw hpyen laba n-gun hte Mungdaw rudi masha ni a munghpawm ahkaw ahkang hte ahkang aya lam ni hpe shagrawt shapawt kau ai lam rai nga ai. Ndai aten Rudi Myu Laknak lang ni yawng mung KIO/A woi awn ai hte maren “Munghpawm mungdan bai shagrin la ai mung masa masing” hpe Laknak lang ai lai hte bai shading sharai nga ai aten re. Ning re ladaw, Jinghpaw shawa 80% ngu na gaw dai KIO/A ni a hpyen mung masa lai hpe chyu sha she la yu nna asak hkrung ai zawn rai taw nga ai.
Tinang gaw mung shawa langai rai nga ai re hte maren amyu lit, htung lit, lamu ga madu lit, mungchying sha lit, chyechyang ai lit, lu su nga mai ai lit, hpung magam gun ai lit ni nga shajang nga ai. Langai hte langai galaw ai lit gaw amyu ga, nga ginra, Karai Kasang a hpan da ai lam hta hkan nna n bung shajang nga ga ai. Dai gaw anhte galaw la lu ai nga ai zawn n dang hkawn lu ai lam nga ai re. Raitim, mai galaw ai “tengman lam, amyu hte anhte a lamu ga mungdan a shawnglam hte seng ai lam hte bai prat pra sa wa na kashu kasha ban prat ni a matu gaw myit hkrum let arau ninggun sikhkwi ngu jawm dat na mai nga ai lam hpe tsaban 20 ning shawng daw hta anhte a jiwoi jiwa ni a British kaw Madu Uphkang Ahkang Aya hpyi lai hta mahta nhtawm lawu de na hte maren anhte a dai ni na mung masa mayak hpe hparan la ga.
Langai, tinang Jinghpaw Wunpawng amyu a matu htap htuk manu ai, akyu jaw ai, jaw ai mung masa laisa hte uphkang ai lam hpe jawm masat ga. Ga shadawn: Myen mungdan kata na Madu Uphkang Mungdan (Dominion) snr Munghpawm Mungdan (The Federal State) snr Laksan Mungdan (The United Kachin Land) ngu sa na rai kun?
Lahkawng, mung shawa na ningbaw ningla ni nan mung KIO/A hpe chyu sha lit jaw, amu koi nna shawa yawng a amu hpe lai wa sai aten law law kabai mara bun ai gaw n galaw ging sai. Home Rule woi hpyi ai shawa ningbaw ningla du ni zawn, shawa hpe “Jaw ai mung masa lai hte uphkang hkrang” hpe myit hkrum ai hte woi masat nna zinlum ra sai.
Masum, daini na ningbaw ningla ni mung tinang hpe n htap htuk ai, n manu ai, masa lam: Myen hta hkawm lawm ai mung masa, tara lang Myen democracy, Myen ginjaw tek democracy, hpyendap jum democracy uphkang ai mung masa lai ni hpe mung asan sha woi ninghkap ra sai re. Dai ni Myen mung a “amyu kaji shamyit” da ai tara hpe lai hkum sum hpa hte sharai, ninghkap, galai kau, gram kau ra ai. Dai amu hta shawa yawng shanglawm ra ai.
Mali, n kaja ai woi awn ai ningbaw ningla lai hpe mung woi gasat ra ai. Dai gaw tengman ai lam hpe n galaw ai ningbaw ningla ni, tsasam ningbaw ningla snr "Manang zawn re nna, Ndang (nat) lai" woi ai ningbaw ni hpe ninghkap ra ai.
Manga, ahkyak dik gaw mung shawa ningbaw ningla ni gaw “Jinghpaw Wunpawng amyu a tengman ai mung masa lai hte langai sha rai myit hkrum nga ra ai zawn dai tengman ai mung masa lam hta mung shawa gaw myit hkrum wa hkra galaw sak jaw nga ra ai.
Ga hpungdim
Anhte J.W sha ni hta dai ni du hkra tengman ai lam hta shawa yawng myit hkrum ai lam n nga ga shi ai. Raitim, anhte a Jiwoi Jiwa ni Madu Uphkang lam a matu myit hkrum ai hte amyu sha ni hte lamu ga mungdan hpe woi awn lai wa sai re. Gasat ra ai lam hpe mung gui gui galaw lai wa sai. Shing rai, dai ni anhte J.W sha ni ndai madang hta prat pra lu ai gaw anhte a shakut shaja ai atsam n rai, dai tengman ai mung masa hte uphkang ai lam hpe “tsawra chye ai hte amu kaja hta mung myit hkrum lam gaw gap wa sai hkringhtawng kaja jasat a majaw she rai nga ai.
Anhte J.W amyu ni gaw ntsa lam, tingkyeng lai myit hkrum ai lam gaw grai law sai, raitim, daini gaw tengman ai mung masa lam, tengman ai uphkang lam hte tengman ai woi awn ai lam hta Madu Uphkang Lam woi hpyi ai Jinghpaw du ni zawn “myit hkrum let magrau grang grang mung masa lam hpe gawde la ra sai.” Dai rai shawa masha hpe tengman ai mung masa lam hkrak chye tsawra hkra lam woi ai ningbaw ningla ni gaw dai ni anhte hpe n tara ai kaw na woi shalawt na ningbaw kaja ni nan rai mali ai.
Kaja wa mung, tengman mung masa lam hte kaja ai uphkang hkrang hte lai byin pru wa lu na gaw “shawa ningbaw ningla ni a sakjaw ai lam hte mungchying shawa ni a lit la nna lata la ai lam ni a mahtai” sha she rai nga na rai. Dai ni anhte a shawa ningbaw ningla kadai? Bai nna dai ni anhte J.W amyu ni tengman ai mung masa lam gaw gap na matu myit hkrum nga sani?
Shamyet shanat:
1. Home Rule ngu ai Madu Uphkang Lam gaw British hkawnseng prat 1870 ning hkan grai zinwa ai ga re. Ndai British hkawseng uphkang lam npu na uphkang hkam mungdan kata e madu uphkang lam a matu gyin shakut ai lai re, dai hpe British npu na Ireland gaw galaw numshawn hkrang shapraw wa sai. Home Rule asuya hpe gaw Home Rule Government Association srn Home Rule League ngu ai re, dai hpe Charles Stewart Parnell 1878 ning e woi hpang sai. Dai gaw hpang e Irish Parliament de gale wa sai. “Irish Home Rule” in Britannica: Ready Reference Encyclopedia, Vol., 5 – Indian Edition, 2004, 56.
2. Rangoon Daily News, Tuesday, January 6, 1925.
3. Jinghpaw Shi Laika (Monthly Kachin news July 1925, page 3.)


text:
Daini Ledo lam Namti lahta Dum Bung mare makau e Myen asuya dap hte Wunpawng Mungdan Shanglawt Hpyendap KIA Dap 11 lapran, aten kadun gap hkat wa sai re.
Dai hpawt daw aten minit 20 daram gap hkat ai lam ginra buga masha ni hku nna chye lu ai.
Bai nna, dai hpawt daw Ledo lam dingyang, Danai de yu hkrat wa ai Myen hpyen ni hpe Loili Hka hte Ting Rat Hka lapran KIA Dung 20 ni bawm hte hkap gasat ai lam matut chye lu ai.
Ndai shara lahkawng majan e wuhpung lahkawng dap hta si hkala kade nga n nga n chye lu shi ai.
Kachin Sub-state, Lahta Sam mung de mung Myen asuya dap ni htu shadu ai lam law wa ai majaw, daini hkying 1 pm daram hta KIA Dung 9 hte Myen hpyen ni Bang Lung Bum hte Kong Mu lapran Numshang Hkyet Ntsa na bum kaw ang katut gasat poi byin wa sai re.
Wuhpung lahkawng maga si hkala shiga n chye shi ai.


text:
Tinang J.W mungchying mungshawa ni hpyi lajin ai hte maren, Kachin State Democracy Party (KSDP), Kachin Democratic Party (KDP) hte the Kachin National Congress for Democracy Party (KNCD) ni hpe pawng gahkyin nna n-gun kaba ai pati langai hpaw sa wa na lam re.
Jinghpaw mungmasa pati masum hpe pati kaba langai hku pawng gahkyin kau na matu bat Kru Ya shani mungdaw mare daju Myitkyina e galaw ai zuphpawng hta masa hku myit hkrum sai re.
April praw 2 ya shani Du Mare, KDP pati rung e galaw ai zuphpawng hta pati pawng gahkying ai lam ta tut hkrang shapraw na matu, pati langai na marai 5 hpra shanglawm ai, malawm 15 Shabyin Shatai Komiti hpe mung hpaw dat sai re lam, KDP ningbaw Slg. Gumgrawng Awng Hkam tsun ai.
Ndai zuphpawng hpe pati masum na ningbaw ni woi awn galaw ai hte, KSDP ningbaw Dr. Manam Tu Ja, KNCD ningtau ningbaw Dr. Chyauchyi Awng Dun hte KDP ningbaw Slg. Gumgrawng Awng Hkam ni sa du ai re.
Matut nna kaga Jinghpaw (Kachin) pati lahkawng, Lisu National Development Party (LNDP) hte Lhaovo National Unity and Development Party (LNUDP) mung ndai pati pawng gahkyin lam hta shanglawm na matu ntsa lam jahkrup tawn ai lam chye lu ai.
Jinghpaw pati ni yawng pawng gahkyin nna ra lata poi shang na matu Mungshawa Nsen Shapraw Komiti-Hpakan Ginwang gaw maning 2015 November ra lata poi n du shi ai aten atsam htum hkra shakut yu sai. Shanhte hku nna pati n pawng jang Jinghpaw me bra mat nna gara pati mung me dang na n re lam hpe ja ja tsun shadum wa sai re.
Raitim KDP pati hta lai ngam ai pati lahkawng n hkap la ai majaw pati pawng gahkyin lam mung n byin mat sai. Dai hpang ra lata poi san san shang yu ai hta, tinang Jinghpaw mungdaw e Amyusha Democracy Ginjaw Pati, NLD mahtang me dang mat ai re.
Jinghpaw pati ni pawng gahkyin ai lam gaw ra lata poi dang na matu sha n re sha mungmasa hku nna mung n-gun gahkyin na ahkyak ai lam hpe ya pati ningbaw ni mu mada hkap la wa ai masa re lam KDP pati ningbaw Slg. Gumgrawng Hkam tsun ai re.


text:
Shawnglam Mung Masa Jasat Hpung (SMJH) kawn woi awn galaw ai (Langai Lang Na) Wunpawng Amyu Sha Lam Masan Bawngban Hpawng hpe November 6-8 laman Laiza Muklum kaw galaw la lu sai lam chye lu ai.
Ndai zuphpawng hta masat da ya ai gabaw ni rai nga ai Wunpawng Amyu Sha Ni Myit Mada Ai Mung Masa, Hpyen Dap Hte Shim Lam, Sut Masa, Shinggyin Wuhpung Wuhpawng Masa, Htunghking Masa ni hte seng ai sumtang laika ni hpe madung gahkyin ningmu la ai zuphpawng re hpe chye lu ai.
(Langai lang na) Wunpawng Amyu Sha Shawnglam Mung Masa Lam Masan Bawngban Hpawng hta Wunpawng Mungdan kata nga ai wuhpung wuhpawng shagu hte mai gan kaw du nga ai Wunpawng amyu sha ni yawng marai (338) sa du shanglawm bawngban ai re.
Zuphpawng hta tang shawn da ai sumtang ni hpe bai galaw sa wa na (lahkawng lang na) Wunpawng amyu sha lam masan bawngban hpawng hta dawdan sa wa na re hpe chye lu ai.


text:
Myen Hpyen Dap ni kawn Awng Lawt mare na hpyen hprawng wa ai hpyen yen mung shawa ni hpe Awng Lawt mare de bai wa nga na matu tsun shadut nga ai raitim mare masha ni gaw myen hpyen dap ni nga yang gaw anhte wa nga na matu nmai byin ai ngu nhtang tsun ai lam ni nga ai re hpe hpyen yen mung shawa langai tsun ai kaw nna chye lu ai.
Awng Lawt mare kaw myen hpyen dap ni nga yang gaw majan gaw matut na mai byin wa ai lam ni nga ai sha n-ga, mare kata bai wa nga na mung shawa ni a matu shimlum lam mung n nga ai nga nna Awng Lawt mare kaw na hpyen hprawng wa ai re lam chye lu ai.
Myen hpyen Dap gaw mung shawa ni hpe majan naw byin ai shara de wa nga mai sai ngu ai lam gaw mung shawa ni hpe majan lapran masha ninggang shatai mayu ai lam re nga nna hpyen masa maram masam nga ai ni tsun ai.
Jinghpaw  Mung Asuya hte Myen Hpyen Dap ni gaw Danai kaw nga ai hpyen yen mung shawa ni hpe Hpyen yen masha ngu ai hku nhkap la ai sha n-ga, hpyen yen dabang hpaw na matu mung ahkang njaw ai lam gaw tinang a mung shawa ni hpe lit nkam la ya ai hte bung ai nga nna Hkristan pawng hpawm hpyen yen garum ningtum hpung komiti malawm Sr. Nhpang Naw Tawng tsun ai kaw na chye lu ai.
Awng Lawt mare na hpyen hprawng wa ai mung shawa ni gaw April shata (11) ya shani kaw na hpyen hprawng wa ai rai nna May (9) ya shani she Danai RCM Hpyen yen Dabang de nkau mi, Myitkyina Jaw Masat Nawku Jawng de nkau mi du shang wa ai hte asak grai kaba sai ni hte lam lapran ma shangai ai kanu num ni gaw nam kata kaw na rawng nga ai lam hpyen hprawng mung shawa ni tsun ai.
UCCPF kaw na mung Myen Asuya hpe  Danai kaw nga ai hpyen yen mung shawa ni a hkamja lam hte malu masha yak hkak ni hpe garum ningtum hpung ni kaw naw garum madi shadaw lu na matu tara shang hpyen yen dabang ni hpe hpaw ya na hte seng ai lawnglam (5) hpe may (14) ya shani hpyi shawn dat sai re.


text:
1. Wunpawng sha ni hpe Mungga Myi Na jahpaw ya Karai Wa
Wenyi n-gun kahtap jaw rit.
2. Wunpawng sha ni hpe Hpaji byeng-ya jaw ya Karai Wa,
Myit hpaji jaw rit.
3. Wunpawng sha ni hpe sut masa jahting ya Karai Wa,
Awmdawm shalawt la rit.
4. Wunpawng sha ni shinggyim lai sa sharawt ya Karai Wa,
Galu kaba shangun rit.
5. Wunpawng sha ni hpe hkamja lam jaw ya Karai Wa,
Pawn ba garum la rit.
6. Wunpawng sha ni hpe Laili Htunghking jaw ya Karai Wa,
Ngangkang shangun rit.
7. Wunpawng sha ni hpe Mung masa myi jahpaw ya Karai Wa,
Padang lam jaw ya rit.
8. Wunpawng sha ni hpe tsawra myit jaw ya Karai Wa,
Myit hkrum shangun rit.
9. Wunpawng sha ni hpe tengman rap-ra myit jaw ya Karai Wa,
Shinggyim ahkaw ahkang jaw ya rit.
10. Wunpawng sha ni hpe shalan shabran myit jaw ya Karai Wa,
Matsan dum la rit.
11. Wunpawg sha ni a hpyen hpe shamyit kau ya Karai Wa,
shaden kau ya rit.
12. Wunpawng sha ni hpe garum jinghku jaw ya Karai Wa,
Kahtap shaman ya rit.
13. Wunpawng sha ni a hpyen hpe gasat kau ya Karai Wa,
Makawp maga la rit.
14. Wunpawng sha ni a gam maka shatsawm ya Karai Wa,
Ninghtoi jaw ya rit.
15. Wunpawng sha ni a sai hka myiprwi katsut kau ya Karai Wa,
shalan shabran la rit.
16. Wunpawng sha ni a hpyen hpe tsawra myit jaw ya Karai Wa,
Shagrit shanem shangun rit.
17. Wunpawng sha ni hpe hpu reng sutgan lamu ga jaw ya Karai Wa,
Bai gawgap tsit tsawm shangun rit.
18. Wunpawng myu tsaw share shagan ni hpe shagrau ya Karai Wa,
Myit n-gun atsam jaw ya rit.
19. Wunpawng tsin-yam ni hpe garum ya Karai Wa,
Lakawn lam woi la rit.
20. Wunpawng sha ni a akyu hpyi ningsen hpe na ya Karai Wa,
Kraw madai ningsen na ya rit Wa.
Bumwa Hkri Ma
30.3.2012
KRAW MADAI NINGSEN
1. Wunpawng sha ni hpe Mungga Myi Na jahpaw ya Karai Wa
Labels: GA SHAGAWP
3 comments:
- bamwawjimai said...
- This comment has been removed by the author.
- March 30, 2012 at 1:11 PM
- bamwawjimai said...
-
Amen!!!!!!!!Annau ni a kyu hpyi n sen hpe madat la ya rit!
- March 30, 2012 at 1:17 PM
- mukchyit said...
-
Amen!!! Anhte Wunpawng myu sha ni myit hkrum mang rum tut nawng kyu hpyi let anhte a kraw madai n'sen hpe tut nawng jahtau nga ga law...
- April 6, 2012 at 11:13 AM


text:
时间:2018-07-18 11:01:11 来源:德宏团结报
Shata 7 nhtoi 13 ya shani hte nhtoi 14 ya jahpot, prat ningnan Jinghpo ga laika magam dup ginrat zuphpong hpe Mangshi ko hpo hpong lai wa sai. Ndai lang na zuphpong go Sakhkung mungdo makam masham magam mu gon hkang dap ni woi ninghtan hpo hpong ai re.
Sakhkung mungdo mungchying sha gasa zuphpong gaba dingrin salang rapdo mu madu lit gun yu ai, mungdo mungchying sha Jinghpo Wunpong amyu sharot hpaji sumru hpung mying gun hpung up Yi Ma Yo(La-sang Yo), Sakhkung mungdo asuya hpaji jo salang lit gun yu ai, mungdo Jing- hpo Wunpong amyu sharot hpaji sumru hpung dinggrin lit gun hpung up ningtau Li Shang Hkyen(Manam Tong), Yinnan amyu laika shapro dap dap up lit gun yu ai sara gaba Yo Kyen(Nhkum La Hkum), Yinnan amyu dakkasu jong na sara gaba Kyin Sho Leng(Maru Janghkam Tu Mai), Yinnan nsen shapoi dap na sara gaba Hpai Hua(Lahpai Ma Yung), Yinnan amyu laika shapro dap na sara gaba Yo Lin Yi(Nhkum Ma Hpang),Sakhkung mungdo amyu laika shapro dap dap up lit gun yu ai sara gaba Htong Rung Yin(Lahto Zau Gyon), Sakhkung mungdo makam masham magam mu gonhkang dap dap up ningtau Hkoi Yung Shin, Sakhkung mungdo makam masham magam mu gon- hkang dap dap up ningtau Yang Chyung Myin (Maran Labok Tang), Sakhkung amyu ga sumla hkrung gale shapoi dap dap up Yo Htai Lung (Nhkum La Mai), Yinkyang ginwang mungchying sha gasa zuphpong gaba dingrin salang rapdo mu madu ningtau, Yinkyang ginwang Jinghpo Wunpong amyu sharot hpaji sumru hpung hpung up Hpai Gyen Hua(Lahpai No), Sakhkung mungdo shali laika bongban rapdo tingyang up lit gun ai sara gaba Sha Hung Yin(Maji Bok), Yinkyang ginwang sharin shapan dap na bungli hkring sa mat sai sara gaba Lahto Maru Mai re woion ningbo, sara gaba ni hte mungdo, ginwang myu de nna du sa ai Jinghpo laika hte seng ai rung dap hkan na magam gun masha ni zuphpong hta sa du dung ma ai.
Zuphpong hta, Yi Ma Yo hpong hpo mungga hko tsun u. Li Shang Hkyen mungga hko tsun nna n-gun jo u ai. Hkoi Yung Shin hkalum tau ga tsun u ai.
Mungdo gaba, mungdo, ginwang myu de nna du sa hpaji ninghkring ni hte magam gun masha ni go, magam bungli galo ai ko hkrum gadup ai maru mayak manghkang hte n chye htai ai ga si ga ngau ni tsun shon dan ma ai. Ra rong ai manghkang dai ni hpe zuphpong hta sa du dung ai ni jom dup yu nna shagrin ton sai.
(Ka/dem ai: Lahto Brang Ja, Nhkum Ma Chin)


text:
KIA Masat (6) Dap Ba, Masat (9) Dap Dung ginra Nam Um kaw nna shamu shamawt lung wa ai Myen Hpyen Dap Dap Nu (11) kata na Myen hpyenla htaw da ai mawdaw (3) hpung ni hpe July (31) ya jahpawt hkying (8:00)Am aten daram hta Dima lahta Banglung Pa mayan kaw KIA hpyen hpung ni hkap shingla gasat dat ai kawn gasat gala majan byin nna Myen hpyen mawdaw langai dai shara kaw hten nna hkring mat ai lam shawnglam shi sawk ni shana wa ai kaw na chye lu ai.
KIA Masat (3) Dap Ba, Masat (27) Dap Dung ginra, Gawk Ngu Yang kaw du nga ai Myen Hpyen Dap Dap Nu (88) kata na Hpyen Hpung ni July (30) ya jahpawt manap hkying (1:00)Am aten daram hta Maw Swi, Chyam Ka mare mayan hku shamu shamawt hkawm nhtawm Maw Swi mare na Mung masha Salang Hkahtung Gam hpe lam madun na matu rim woi mat wa ai lam nga ai. Dai Myen hpyen hpung ni gaw Man Dat mare maga de matut shamu shamawt hkawm mat wa ai lam na lu ai raitim Salang Hkahtung Gam hpe dat ya ai lam nnga shi ai majaw dum nta masha ni grai myit tsang nga ma ai lam buga masha ni shana wa ai.


text:
时间:2018-06-05 16:41:40 来源:德宏团结报
Hpalap gata na namta.
Masha hkum hkrang hkamja na hte galu gaba wa na lam hta ra gadon ai namta ni: Danbeji hte ankyison, htanshuihuahowu, Jifang, hkongwuji, hkyenwui hte ahka go, hpa-lap ko ma hkra rong nga ai.
Hpalap ko na danbeji go 20% rong nna, hpalap a hkup hka ai lam loi jahkoi kau ya nna, hpalap lu pyo shangun nga ai.
Hpalap ko go Ankyison myu 30 rong na, masha hkum de akyu grai rong nga ai.
Hpalap na htanshuihuahowu mayu e go 20~30% rong ai majo, tsing lu yang tun loi nga ai. Nhprang rai na lin, gai, hpri, mung (锰), magri , fu (氟), pung (硼) re ni mung hpalap ko rong gajang nga ai. Hpalap ko go Wuisinsu lohtam no rong nga ai, wuisinsu C, wuisinsu B rong shadang mung grai tso ai, Dai hta wuisinsu B1,B2, B3, B11 lom nga ai. Bai wuisinsu A hte wuisinsu D, E, K mung no rong ai.
Hpalap gata na tsi.
Hpalap go atsi amyu myu shatai lu ai.Hpalap na fun (酚) go atsi re, shi go sailam shakum hpe shangang ya lu ai hta n-ga, sailam ja wa na hpe htang maja ya lu, sailam gaba ja wa na hpe ningdip ya lu nna, sai tso ana hte salum sai pat ana ok wa na hpe maja kau ya lu ai. Hpalap na hkafui kyen (咖啡碱) rong shadang go 2~5% du nna, masha a hkum hkrang na jungshushinjin(中枢神经)hpe gatu shangun ya nna, masha zet wa nga ai.Hpalap na jidohtang(脂多糖) go 0.5~5% rong nna, masha hkum hta htong nan hkra ai lam ni htang maja lu ai.